Finale Kupa Srbije u Lajkovcu - SPORTSKI ŽURNAL\n29 januar, 2019 9\nKako je danas naveo Odbojkaški savez, na sastanku u Beogradu sa predstavnicima klubova koji su konkurisali za organizaciju finala Kupa, saopšteno je da je najbolju ponudu dostavio Železničar iz Lajkovca\nFinalne utakmice Kupa Srbije u konkurenciji odbojkašica i odbojkaša odigraće se 10. marta u Lajkovcu.\nKako je danas naveo Odbojkaški savez, na sastanku u Beogradu sa predstavnicima klubova koji su konkurisali za organizaciju finala Kupa, saopšteno je da je najbolju ponudu dostavio Železničar iz Lajkovca.\nUtakmice će se igrati 10. marta, prvo će na programu biti duel odbojkaša Crvene zvezde i Radničkog iz Kragujevca, a zatim sledi duel odbojkašica Crvene zvezde i Železničara iz Lajkovca.\nTermini utakmica biće naknadno saopšteni.\nŽeljko Pavlović · 29 januar, 2019 20:41\nU obe odbojkaške konkurencije Zvezda osvaja kup. Hoćemo što više napada iz zone 6. 100% se neće ponoviti vaterpolo slučaj od ove sezone u kupu.\nЛеки · 31 januar, 2019 20:29\nВидећемо дал се неће поновити, Раднички и ништа више !!!\nRealno · 31 januar, 2019 16:42\nJe da je tu najveca lova...\nRealno · 02 februar, 2019 09:37\nTreba Zvezda da organizuje jer ima finaliste i u muskoj i u zenskoj selekciji...\nnerealni · 04 februar, 2019 11:02\nJe da organizuje zvezda jer nije dala najbolju ponudu.Procitati pa komentarisati.\nŽeljko Pavlović · 13 februar, 2019 08:53\nZvezda nikada nije imala dobre blokere odnosno igrače na mreži, a i sad ih nema.\nOsim nekoliko njih u poslednjih nekoliko godina: · 15 februar, 2019 13:28\nStefana Veljković, Jovana Stevanović, Mina Popović. A za ranije ti ni ne vredi pričati, jer odbojku verovatno pratiš toliko dugo da si već naučio i za zonu šest.\nŽeljko Pavlović · 16 februar, 2019 04:49\nZvezda da što više napada kroz sredinu.\nŽeljko Pavlović · 16 februar, 2019 18:58\nHoćemo više kuvanja.


Poreska uprava pojačava online usluge - Bizlife.rs\n12:51 Beograd , 26/12/2017\nOd 1. januara 2018. elektronski će moći da se podnese još šest poreskih prijava čime će biti zaokružen ciklus prevođenja “papirnih formi” poreskih prijava u elektronski oblik, saopštila je danas Poreska uprava Srbije.\nPoreska uprava je istakla da je ove godine znatno unapredila elektronsko poslovanje i uvela nove elektronske servise za podnošenje poreskih prijava. Izradjena je i nova korisnička aplikacija za pristup portalu ePorezi, a prošireni su i tehnički kapaciteti informacionog sistema Poreske uprave.\nU saopštenju se podseća da je prema izveštaju Svetske banke o plaćanju poreza “Paying taxes” za 2018. godinu, Srbija ocenjena kao najbolja u regionu istočne Evrope i centralne Azije. Kriterijumi koji su vrednovani u izveštaju odnose se na procese administriranja poreza, koji su značajno unapredjeni uvodjenjem novih tehnologija i razvojem elektronskih sistema za podnošenje poreskih prijava i plaćanje poreza u Srbiji.\nuplata porezi elektronske usluge


Cinema City - Film rediteljke Hane Jušić "Ne gledaj mi u tanjir" u selekciji Fresh Danube Films\nFilm rediteljke Hane Jušić "Ne gledaj mi u tanjir" u selekciji Fresh Danube Films\nIz Hrvatske nam stiže fantastično debitantsko ostvarenje scenaristkinje i rediteljke Hane Jušić. Na ovogodišnjem Cinema City festivalu u okviru Gradić festa biće prikazan film "Ne gledaj mi u tanjir", dirljiva drama koja govori o porodičnim odnosima, ljubavi, stegama i slobodi.\nPorodica je zajednica u kojoj jedni drugima pružamo bliskost, sigurnost i brigu, ali često se desi da se u toj bezuslovnoj ljubavi, guše, muče i grizu oni koji su najbliži. “Ne gledaj mi u tanjir” je priča o porodici koja je takva u još većoj meri nego druge porodice.\nFilm je premijerno prikazan u okviru Međunarodnog filmskog festivala u Veneciji, gde je potom osvojio Nagradu FEDEORA-e za najbolji evropski film. Do sada je osvojio 16 nagrada, među kojima je i nagrada osvojena na Međunarodnom filmskom festivalu - FEST, kao i na Festivalu evropskog filma Palić, a prikazan je na više od 30 festivala. Na nedavno završenom festivalu u Puli osvojio je nagradu za najbolju režiju.


RTV\t29.08.2019 13:44\nPrva izložba dogodila mu se već sa 16 godina, kada se prijavio na konkurs u paviljonu "Cvjeta Zuzorić", a koji je bio namenjen mladim afirmisanim slikarima.\nNa toj je poziciji bio do 2000. godine, a u me]uvremenu 1985. izabran je za člana Srpske akademije nauka i umetnosti i dobio najviša priznanja iz oblasti kulture i umetnosti u Francuskoj.\nNovinar Ivan Radojičić u svom tekstu o velikom slikaru navodi da je manje poznato da je Veličković trenirao atletiku u Crvenoj zvezdi i sa svojim timom bio rekorder stare Jugoslavije u trci 4 puta 100 metara. Dve svoje ljubavi spojio je 1982. kada je radio sportske plakate za Fudbalsko prvenstvo sveta u Španiji i Olimpijske igre u Barseloni 1992. godine. Bio je angažovan i za predstavljanje teniskih turnira u Rolan Garosu.\nDa bi pomogao mladim umetnicima u Srbiji osnovao je fondaciju "Vladimir Veličković za crtež" koja dodeljuje nagrade najboljim mladim umetnicima iz oblasti likovne umetnosti.\nOtišao je umetnik čije je delo bilo relevantno u svetu\nKusovac je istakao da je Veličković spadao u red umetnika bez čijeg se dela ne možemo čestito predstaviti.\n"Njegov opus je na najbolji način svedočio o beogradskom pogledu na svet" kazao je Kusovac i dodao da je umetnost Vladimira Veličkovića bila u osnovi angažovano slikarstvo koje se nije služilo neposrednom pričom.\n"Kod njega je događaj istinit, a priča je uvek napravljena modernim slikarskim rečnikom na izuzetno snažan način: Veličković je bio jedan izuzetni ekspresionista", kazao je Kusovac.\nLikovni kritičar i istoričar umetnosti Ješa Denegri napominje da je delo Vladimira Veličkovića relevantno u međunarodnim okvirima.\n"Veličkovićev opus treba sagledavati iz njegovom pariskog ateljea gde je živeo i radio 40 godina. To je slikar koji je obeležio epohu. U Parizu je i priređivao brojne izložbe, a njegova dela su u brojnim privatnim kolekcijama", kaže Denegri.\nPrema njegovim rečima Veličković je bio pozitivna ličnost što je potvrdila nagrada koju je ustanovio za crtež mladim autorima do 35 godina u Galeriji Haos.\n"Nikada nije prekidao kontakt sa Beogradom i uvek se trudio da doprinese našoj likovnoj sredini" kazao je Denegri.


Dan online - Sport: Sada Alba prvi pik - 2019-04-24\nSport PARTIZAN DOBIO OPASNU KONKURENCIJU U TRCI ZA VAJLD KARD EVROLIGE Sada Alba prvi pik\nPobjedom Valensije u Evrokupu otvorilo se dodatno mjesto za Evroligu naredne sezone. Mnogo je zainteresovanih timova, među njima i Partizan, ali po poslednjim informacijama najbliža tome je Alba iz Berlina. Kako prenosi “Sportando” u slučaju da ne izbori plasman u elitno takmičenje kroz Bundesligu Alba će dobiti specijalnu pozivnicu. Na taj način lako bi moglo da se desi da sledeće sezone čak tri njemačka kluba igraju u elitnom takmičenju, pošto je Bajern dobio licencu, a da neki treći klub bude ili šampion Nemačke ili finalista u slučaju da Bajern osvoji titulu. Odmah po ispadanju u polufinalu plej-ofa ABA lige Partizan je podnio kandidaturu za specijalnu pozivnicu. Čak su kružile informacije da su se mnogi uticajni ljudi založili za crno-bele. U međuvremenu i Darušafaka je izbila kao jedan od najozbiljnijih kandidata, ali izgleda da ipak Alba ima pol poziciju, koja je igrala u finalu Evrokupa.


Opštine i gradovi traže smanjenje cijene rada zaposlenima u jedinicama lokalne uprave - Glas Regije\nBANJALUKA – Cijena rada zaposlenima u jedinicama lokalne uprave i samoprave mora biti vraćena na nivo prošlogodišnje, kada je donja granica iznosila 100 KM, zaključeno je na sastanku ministarke lokalne uprave i samouprave Lejle Rešić i predstavnika Saveza opština i gradova. Posebni kolektivni ugovor, koji je na snagu stupio u februaru ove godine, definisao je povećanje najniže cijene rada na 110 KM. To povećanje u ovom trenutku opštine i gradovi ne mogu podnijeti.\nIako su januarske procjene ukazivale na rast gotovo svih budžeta u opštinama i gradovima širom Srpske, situacija izazvana pandemijom virusa korona dovela je do smanjenja poreskih i neporeskih prihoda u opštinskim kasama, koji su manji za 25 do 35 odsto.\nKako bi lokalne vlasti u Srpskoj ispoštovale princip fiskalne odgovornosti, nove mjere uštede potrebno je što prije primijeniti.\n“Vjerujte mi da su me svi načelnici kontaktirali i tražili da zauzmemo jedinstven stav kako bi se to vratilo na nivo prije ovoga da idemo sa najnižom cijenom od 100 do 145, i to će biti naš stav koji ćemo saopštiti sindikatima, i koji će biti zvaničan. Postoje lokalne zajednice koje će jedva isplatiti i ovih 100 km kao najnižu cijenu rada, a ne mislim da ima lokalnih zajednica koje će primjenjivati cijenu rada od 145 KM”, rekao je Ljubiša Ćosić, predsjednik Saveza opština i gradova Republike Srpske.\nZbog pada nivoa prihoda do kraja godine postoji potreba za najmanje još jednim rebalansom većeg broja budžeta, pogotovo u 33 opštine koje spadaju u red nerazvijenih i izuzetno nerazvijenih lokalnih zajednica.\n“Naš cilj je da lokalne zajednice ostanu stabilne u funkcionisanju, budu servis građanima i to je ono što se trudimo da postignemo. Danas sam dobila zaduženje da već sutra obavijestim Savez sindikata i da vidimo njihovu reakciju”, navela je Lejla Rešić, ministarka lokalne uprave i samouprave Srpske.\nIz saveza opština i gradova očekuju da će naići na razumijevanje sindikata, s obzirom da je upravo Savez uz saglasnost i podršku ministarke Rešić izglasao odluku o povećanju najniže cijene, koja je na snagu stupila u februaru ove godine.\nPrethodna ONI SU ZAUSTAVILI PROGON HRIŠĆANA: Danas su Sveti car Konstantin i carica Jelena\nSljedeća KORONA VIRUS NE GUBI DAH: Pozitivno još osmoro, među njima dvije mlađe osobe


Zagrijavanje planete, slijede suše i poplave\nVodeći svjetski klimatolozi zaključili su da je čovječanstvo najodgovornije za globalno zagrijavanje, navodi se u novom izvještaju koji će države koristiti kao osnovu u rješavanju problema rasta temperature.\nDelegati koji su učestvovali u radu sedmodnevnog Panela o klimatskim promjenama u Stockholmu rekli su da je usvojen dokument u kojem se jasnije nego ikada do sada ukazuje na odgovornost čovječanstva.\nU izvještaju se navodi da je vjerovatnoća da je čovječanstvo odgovorno za najveći dio globalnog zagrijavanja od sredine 20. vijeka podignuta na 95 posto sa 90 posto iz prethodnog izvještaja iz 2007. godine i 66 posto iz 2001. godine.\nU dokumentu, koji će u cjelosti biti objavljen tokom dana, takođe se navodi da trenutno usporenje stope globalnog zagrijavanja vjerovatno neće dugo trajati.\nStručnjaci prognoziraju da će u budućnosti biti sve više toplotnih talasa, suša, poplava i da će nivo mora nastaviti da raste ako se ne preduzmu hitne mjere za smanjenje emisija gasova koji uzrokuju efekat staklene bašte.\nSkoro 200 država pristalo je da se do 2015. godine postigne dogovor u okviru UN o borbi protiv globalnog zagrijavanja i da se izvrši djelimičan prelaz sa fosilnih goriva na obnovljive izvore energije.


EU širi crnu listu | BN\nEU širi crnu listu\nMinistri spoljnih poslova zemalja članica Evropske unije saglasili su se danas da prošire spisak i ukrajinskih i ruskih funkcionera i preduzeća kojima je zabranjeno da borave i posluju u EU i pozvali Moskvu da prestane da pruža vojnu i diplomatsku pomoć proruskim snagama u Ukrajini.\nSvijet 17.11.2014 | 18:47\n“Nakon sagledavanja situacije na terenu, Savet je zadužio Evropsku službu za spoljne poslove da do kraja meseca proširi listu ciljanih mera prema separatistima”, stoji u saopštenju Evropskog saveta izdatom tokom današnjeg ministarskog saveta u Briselu.\nZa sada nije jasno da li se nalog odnosi samo na ukrajinske lidere koji su stali na stranu proruskih snaga, ili će obuhvatiti i ruske funkcionere.\nPostojeće sankcije zasad obuhvataju zabranu izdavanja viza za 119 ruskih i ukrajinskih funkcionera i 23 državna preduzeća kojima je zabranjeno poslovanje u EU.\nŠefovi diplomatija EU su izrazili zabrinutost zbog izveštaja o konvojima teškog naoružanja bez oznaka koji su uočeni u istočnom delu Ukrajine i za koje se sumnja da dolaze iz Rusije.\nIstovremeno, Savet je pozvao ukrajinske vlasti da nastave napore na sprovođenju reformi i u tom smislu pozdravio potpisivanje ugovora između EU i Ukrajine o slanju evropske savetničke misije koja će početi sa radom u Kijevu od 1. decembra.\nMinistri su pozvali sve strane u sukobu da se pridržavaju protokola iz Minska koji je potpisan u septembru ove godine i zatražili da se posmatračima Organizacije za evropsku bezbednost i saradnju omogući da nadgledaju granicu između Rusije i Ukrajine.\nNaglašeno je i da EU neće priznati izbore koje su proruske snage organizovale na teritoriji pod svojom kontrolom, kao ni pripajanje Krima ruskoj federaciji.\nNa kraju se naglašava neophodnost obnavljanja političkog dijaloga radi mirnog rešenja krize, a Rusija se poziva da u skladu sa ranije postignutim dogovorom obezbedi uredno snabdevanje gasa Ukrajini.


Promocija nove usluge „eUverenje“ na Portalu lokalne poreske administracije (LPA) – MED III\nPromocija nove usluge „eUverenje“ na Portalu lokalne poreske administracije (LPA)\nNa Portalu lokalne poreske administarcije lpa.gov.rs omogućena je nova usluga, podnošenje elektronskog zahteva i izdavanje eUverenja o izmirenim poreskim obavezama i zaduženjima po osnovu poreza na imovinu, kao i lokalnih taksi i naknada iz nadležnosti lokalne poreske administracije.\n„U želji da građanima Srbije uštedimo vreme i odlaske na šaltere, unapređenjem jedinstvenog informacionog sistema lokalne poreske administracije, omogućili smo da putem Portala LPA u par klikova podnesu zahtev za dobijanje uverenja, a elektronski dokument preuzmu na portalu LPA ili u svom eSandučetu na Portalu eUprave. Zahtev za dobijanje uverenja mogu podneti fizička, pravna lica i preduzetnici, a uslov za podnošenje zahteva je da građanin bude korisnik Portala eUprava, identifikovan visokim nivoom pouzdanosti – kvalifikovanim elektronskim sertifikatom u klaudu, kartici ili USB tokenu“, rekao je dr. Mihailo Jovanović, direktor Kancelarije za IT i eUpravu.\nOva usluga je trenutno dostupna u 37 lokalnih poreskih administracija, a očekuje se da će u narednom periodu i ostale lokalne samouprave pružiti ovu mogućnost svojim sugrađanima.\n„Iz iskustva u saradnji sa lokalnim poreskim administracijama u Srbiji pribavljanje poreskih dokumenata je od strane građana istaknuto kao dugotrajan proces. Ovo se naročito pokazalo kao problematično i za lokalne poreske administracije u periodima masovnih apliciranja za poljoprivredne subvencije ili razne vidove socijalnih usluga gde se potvrda o izmirenju poreskih obaveza zahteva kao obavezan prilog dokumentaciji, te je dolazilo do zagušenja poslovnih procesa. Na inicijativu Gradske poreske uprave grada Novog Sada, u saradnji sa Kancelarijom za eUpravu razvijena je nova elektronska usluga u sklopu dalje nadogradnje kvaliteta servisa koje lokalne samouprave pružaju svojim građanima“, navodi Aleksander Grunauer, direktor švajcarskog programa „Odgovorne lokalne finansije i uključivanje građana“.\nProgram Odgovorne lokalne finansije i uključivanje građana koji finansira Vlada Švajcarske, već nekoliko godina u saradnji sa Vladom Republike Srbije i Stalnom Konferencijom gradova i opština pomaže u poboljšanju kvaliteta javnih usluga na lokalnom nivou u oblasti poreske administracije i građanske participacije.\n„Uvođenjem novih servisa lokalne samouprave građanima i privrednim subjektima pružaju mogućnost da elektronskim putem steknu uvid u stanje poreskih zaduženja, ispune obaveze prema državi i dobiju uverenje. Korišćenjem servisa građani su pošteđeni odlazaka na šaltere lokalnih uprava i dobijaju priliku da ovaj posao završe sa bilo koje lokacije. Novim servisom lokalne samouprave će unaprediti procese rada, skratiti vreme izdavanja uverenja i smanjiti troškove administracije“, smatra Nikola Tarbuk, generalni sekretar Stalne konferencije gradova i opština (SKGO).\nZahtev za dobijanje uverenja može se podneti svim lokalnim poreskim administracijama koje su omogućile obradu elektronskih uverenja. Zahtev se podnosi prema mestu prebivališta/sedišta ili prema opštini gde se lice vodi kao poreski obveznik.


Vakcinacija siromašnih tek 2024. - jeftinijim vakcinama | Luftika\nVakcinacija siromašnih tek 2024. – jeftinijim vakcinama\nPlan distribucije vakcina protiv koronavirusa siromašnim zemljama već je naišao na brojne probleme, a nedostatak je svakako među gorućim.\nGlobalnom programu za isporuku vakcina siromašnim zemljama sve češće se predviđa neuspeh, a epilog bi mogao da bude da države u kojima žive milijarde ljudisve do kraja 2024. budu uskraćene za vakcinu.\nInicijativa Kovaks, kojom između ostalih upravlja Svetska zdravstvena organizacija, predstavlja glavni globalni program za vakcinaciju u siromašnim i državama sa srednjim prihodima širom sveta. Cilj programa je isporuka najmanje dve milijarde doza vakcina do kraja 2021. godine za 20 odsto najranijivije populacije u 91 siromašnoj zemlji i državama sa srednjim prihodima.\nMeđutim u internim dokumentima, u koja je Rojters imao uvid, promoteri inicijative navode da je program suočen sa nedostatkom sredstava, rizicima u lancu snabdevanja i složenim ugovornim aranžmanima koji prosto onemogućavaju ostvarivanje ciljeva.\nVakcinacija siromašnih tek 2024. i to – jeftinijim vakcinama\nUkoliko program Kovaks bude neuspešan, ljudi u siromašnim zemljama neće imati pristup vakcinama do 2024, navodi se u jednom od dokumenata, javlja Rojters, a prenosi NOva.\nPlanovi Kovaksa oslanjaju se više na jeftinije vakcine koje još nisu dobile odobrenje regulatornih agencija, nego na vakcine Fajzer/BioNTeka i Moderne koje koriste skuplju novu iRNK tehnologiju.\nKovaks je do sada postigao neobavezujuće ugovore o snabdevanju sa AstraZenekom, Novavaksom i Sanofijem za ukupno 400 miliona doza, uz opciju narudžbine nekoliko stotina miliona dodatnih doza, stoji u jednom od dokumenata.\nTo bi takođe moglo da poveća i finansijske potrebe Kovaksa. Finansijske pretpostavke Kovaksa su zasnovane na prosečnoj ceni od 5,20 dolara po dozi, navodi se u jednom od dokumenata.\nFajzerove vakcine koštaju između 18,40 i 19,50 dolara po dozi, dok Modernina vakcina košta izmešu 25 i 37 dolara. Kovaks nije sklopio dogovor ni sa jednom od ove dve kompanije. Niti kao prioritet stavlja investiranje u hladne lance distribucije u siromašnim zemljama, koji su neophodni za Fajzerovu vakcinu, budući da i dalje očekuje da će uglavnom nabaviti vakcine koje zahtevaju konvencionalno skladištenje, prenosi Rojters sadržaj dokumenata.\nVaccine prices ⬇\nOxford/AZ = most affordable\nModerna = most expensive https://t.co/r7mipVTA0U pic.twitter.com/0ecNk46FCI\n— Faheem Younus, MD (@FaheemYounus) December 17, 2020\nKako bi ispunili cilj vakcinacije najmanje 20 odsto populacije i siromašnijim zemljama sledeće godine, iz Kovaksa kažu da im je potrebno još 4,9 milijardi dolara pored 2,1 milijarde koliko su do sada prikupili.\nUkoliko cene vakcina budu više od predviđenih, ako snabdevanje bude kasnilo ili dodatna sredstva ne budu prikupljena, program će se suočiti sa krahom, navodi se u dokumentima.\nDo sada, Britanija i države Evropske unije su glavni donatori Kovaksa, dok se Sjedinjene Države i Kina nisu finansijski obavezale. Svetska banka i druge multilateralne finansijske institucije nude jeftine kredite siromašnim zemljama kako bi im pomogle da kupe i distribuiraju vakcine preko Kovaksa.\nMeđutim, čak i u najboljim finansijskim uslovima, Kovaks bi se mogao suočiti sa neuspehom zbog nesrazmernih finansijskih rizika izazvanih složenim procesom sklapanja dogovora.\noznakekoronavirus vakcina siromašne zemlje vakcinacija


U TEHNIČKU ŠKOLU UPISANI SU PRVI TEHNIČARI MEHATRONIKE KOJI PROLAZE KROZ DUALNO OBRAZOVANJE – Zrenjanin\nZajedničkom saradnjom do budućih stručnjaka\nUčenici novootvorenog smera Tehničke škole – tehničar mehatronike, krajem oktobra su od firme „Drekslmajer” dobili opremljen kabinet za mehatroniku koji vredi više od 10.000 evra. „Drekslmajer” je bio jedan od inicijatora za osnivanje ovog obrazovnog profila, a đaci su već počeli da obavljaju praksu u ovoj kompaniji, čime su postali prvi tehničari mehatronike u Srbiji koji se školuju po sistemu dualnog obrazovanja.\nTehnička škola je ovom prilikom, između ostalog, opremljena oscilatorima, električarskim i elektroničarskim alatom, mernim instrumentima, lemilicama, amper kleštima.\nPOSAO U STRUCI ILI DALJE ŠKOLOVANJE\n– U pitanju je spoj mašinstva, elektrotehnike i informatike. Đaci se obrazuju za održavanje i programiranje sistema, dakle za upravljanje kompletnom tehnologijom koja je automatizovana u većini preduzeća. Tehničari mehatronike u prvoj godini idu na praksu jednom nedeljno, a u drugoj, trećoj i četvrtoj broj dana se povećava. Na kraju imaju i blok nastavu od 10 do 15 dana – objašnjava direktor Đorđe Klać.\nĐaci ovoga smera školuju se po istom programu i lekcijama po kojima uče i njihovi vršnjaci mehatroničari iz škola u Nemačkoj, napominje Jasmina Krecul Reljin, menadžerka korporativnih komunikacija u „Drekslmajeru”.\n– Oni stiču obrazovanje koje je validno u celoj Evropskoj uniji. Naša kompanija ima već 40 godina iskustva u dualnom obrazovanju, koje zaista i potiče iz Nemačke. „Drekslmajer” je pre još dve godine pokrenuo inicijativu da se program tehničar mehatronike akredituje u Zrenjaninu. Želeli smo da đacima omogućimo da sve što nauče u teoriji na času, primene i u praksi i isprobaju kod nas u kompaniji. Zato smo, pored radionice u pogonu preduzeća, sada opremili i školski kabinet najsavremenijim alatima za elektro struke, mašinstvo, robotiku, automatiku. Želimo da podstaknemo đake da uče i da im pokažemo da su oni budućnost industrije i tehničko-tehnološkog razvoja generalno govoreći – kaže Jasmina Krecul Reljin. Dodaje da će svim učenicima profila tehničar mehatronike po završetku četvorogodišnjeg školovanja u kompaniji „Drekslmajer” biti im ponuđen posao u struci, ali da će pomoći i svima koji planiraju da nastave školovanje.\nUČE PUTEM EKSPERIMENATA\nU okviru otvaranja kabineta za mehatroniku održan je i Dan otvorenih vrata, na koji su došli učenici nekoliko osnovnih škola. Njima su đaci prvog razreda smera tehničar mehatronike u novoj učionici pokazali alat, objasnili šta je to mehatronika i pokazali nekoliko eksperimenata na uređajima, na primer – kako se bežično prenosi električna energija ili kako pomoću senzora može da se podesi da osvetljenje radi noću, a da se danju samo isključi.\nU ulozi vršnjačkih edukatora bili su Viktor Onodi i Đorđe Milivojev iz prvog-tri. Obojica su se zainteresovali za elektrotehniku i srodne nauke još pre nego što su upisali smer tehničar mehatronike – Viktor je gledao Jutjub kanal „Vesić” o računarima i elektronici, a Đorđu su interesovanja preneli članovi njegove porodice. – Na praksi u „Dreklsmajeru” pomoću mašina proučavamo eksperimente, svako ima svoj alat, tako da su tu svi uslove da naučimo – kaže Đorđe Milivojev.\nSa učenicima na praksi radi instruktor za obrazovanje u kompaniji „Dreklsmajer” Leonardo Brenda.\n– Učenici su radoznali i veoma zainteresovani. Nažalost, u prvoj generaciji nemamo nijednu devojčicu, te ih ovom prilikom pozivam da nam se priključe jer ovo zanimanje, osim lepog zvanja, nudi i mogućnost zaposlenja u svim preduzećima i održavanje opreme u svim elektro-motornim pogonima – kaže mentor Leonardo Brenda.\nTRI SMERA OBAVLJAJU PRAKSU U FIRMAMA\nDualno obrazovanje primenjuje se u srednjoj Tehničkoj školi već nekoliko godina. Drugi profil koji je od ove školske godine obuhvaćen dualom jeste tehničar za kompjutersko upravljanje CNC mašinama, čiji će učenici obavljati praksu u „Šinvozu” i italijanskoj firmi IMS. Pre pet godina, uz saradnju sa NIS-om, nakon 20 godina obnovljen je smer rukovalac postrojenja za dobijanje nafte i gasa, a svi učenici koji su pohađali ovu nastavu, prema rečima direktora Tehničke škole, imali su mogućnost da se zaposle u NIS-u.\n← DOBITNICI SVETOSAVSKIH STIPENDIJA ŠKOLSKE 2018/2019.\nRASPISAN JE JAVNI POZIV ZA KONCESIONARA FARMACEUTSKE DELATNOSTI U ZRENJANINU →


voli “Naša bašta” Šas – Bankar.me\nTag Archives: voli “Naša bašta” Šas\nSeptember 27, 2021 Članci, CRNA GORA, FOTO VIJESTI, PROMO, SVE VIJESTI, TRGOVINA 0\nLjetnja sezona je ove godine bila veliki izazov U samom startu ljetnja sezona je ove godine bila veliki izazov i nepoznanica za sve poljoprivredne proizvodjače pa i za nas. Od nedoumice kakva će biti turistička sezona do pitanja da li će biti dovoljno radnika da iznesu operacije u održavanju kultura …\nAugust 24, 2021 CRNA GORA, SVE VIJESTI, TRGOVINA 0\nPojačan priliv turista zadnjih dva mjeseca pojačao je prodaju domaćih proizvoda, tako da poljoprivrednici nijesu imali zastoja u proizvodnji, a i zadovoljni su otkupom. Sve što se nudilo na tržištu se prodalo, čak je bio deficit nekih proizvoda, pogotovu krompira, kupusa, paradajza, što se nadoknađivalo uvozom. Falilo je i sira, …\nJuly 9, 2021 CRNA GORA, SVE VIJESTI, TRGOVINA, VIDEO VIJESTI 0\nSa Volijevog poljoprivrednog imanja u ulcinjskoj opštini Šas stižu proizvodi “Naša bašta”, koji su po ukusu i mirisu najsličniji domaćim porizvodima i koje karakteriše niska upotreba pesticida.\nJuly 1, 2021 CRNA GORA, SVE VIJESTI, TRGOVINA 0\nPoljoprivredna proizvodnja u Šasu krenula je uvelike berbe, a završene su i sadnje na svim otvorenim poljima, kazao je za Agenciju Mediabiro direktor agrobiznis sektora u kompaniji Voli Jaroslav Stupavski.\nPrimjer poljoprivrednog imanja “Naša bašta”: Zajedničkim snagama u osvajanje regionalnog tržišta\nApril 11, 2021 BIZNIS, CRNA GORA, SVE VIJESTI 0\nTektonske promjene na tržištu rada izazvane pandemijom, prepoznate od strane referentnih internacionalnih adresa, danak su uzele i u, od turizma zavisnoj, Crnoj Gori. Ipak, da je kriza ujedno i šansa za reformski zaokret dokazuje nam primjer Volijevog poljoprivrednog imanja “Naša bašta”\nFebruary 19, 2020 CRNA GORA, SVE VIJESTI, TRGOVINA 0\nKompanija Voli na lokalitetu Šas realizuje projekat razvoja primarne poljoprivredne proizvodnje. Kompanija Voli je predstavila film koji hronološki prati realizaciju poljoprivredne proizvodnje na Volijevom imanju od 2017.godine do danas.


AMERIČKI MEDIJI: Evo zašto zemlje kupuju ruski S-400! A razlog je jako važan!\n19-11-2018 23:38 Ratni izveštaji Naoružanje Svet Planeta\nRuski protivvazdušni raketni kompleksi S-400, ne samo da su nekoliko puta jeftiniji od američkih sistema, već njegove karakteristike nadmašuju čak i krunu američke odbrambene industrije – sistem THAAD, saopštava televizija „Si-En-Bi-Si“.\nAmerička televizija ističe da je već 13 zemalja izrazilo spremnost da kupi ruske PVO sisteme, ali glavni razlog što je rusko oružje toliko jeftino jer uz njega ne ide adekvatna tehnička podrška.\nPročitajte OVDEko to kaže da reže veze s Rusijom i kako.\nŠta sve može ruski S-400?


Izbačeni dijelovi ministarskih biografija: Korupcija, nepotizam, pronevjere, poslovni gubici… | Tacno.net\nAutor 👤Redakcija portala eTrafika.net 12.7.2019. u 10:14\nJedan zastareo slučaj\nMonopol i na zdravlje: -Moja apoteka- preuzela gradske apoteke u Bijeljini i Doboju\nObjavu imena ministara aktuelnog saziva Vlade RS, među kojima je bilo i anonimusa, ali i „starih znanaca“, pratile su zvanične biografije, vidno „ispeglane“, u kojima su svi predstavljeni isključivo u superlativu. Međutim, životni i poslovni put većine ministara i nije baš toliko ružičast a pojedini dijelovi njihovih biografija bi ih, u iole uređenoj državi, u startu eliminisali kao kandidate na ove izuzetno odgovorne funkcije.\nProšlogodišnji Opšti izbori, održani u oktobru, u Republici Srpskoj nisu donijeli nikakve značajnije promjene. Vlast je nastavila obnašati višedecenijska koalicija SNSD-DNS-SP, pojačana Ujedinjenom Srpskom, a jedina značajnija promjena jeste priklanjanje brojnih opozicionara lideru SNSD-a Miloradu Dodiku. Prije svih riječ je o NDP-u i njihovom predsjedniku Draganu Čaviću, ali i većem dijelu SDS-ovaca, kako onih koji danas više nisu dio najveće opozicione stranke poput Kostadina Vasića, Obrena Petrovića ili Borisa Jerinića, tako i dijela sadašnjih SDS-ovaca od kojih je najglasniji načelnik Sokoca Milovan Cicko Bjelica.\nSkupštinska većina, ovoga puta dvotrećinska, brzo je iskristalisana, imenovan je mandatar Radovan Višković a do kraja prošle godine i novi saziv Vlade RS. Imenovanje 16 ministara iz šest partija pratile su njihove biografije , u kojima smo mogli saznati neke poznate i manje poznate detalje. Ono što je bilo primjetno jeste da su iste bile poprilično „ispeglane“ jer su redom sadržavale samo pozitivne detalje iz života i rada aktuelnih ministara.\nMeđutim, postoje i događaji koje bi ministri voljeli da se zaborave, a koji bacaju sjenu na njihova imenovanja. Imajući u vidu da je ministarstvo finansija najvažniji resor a da je Zora Vidović novo ime među ministrima, pa tako i neko ko prethodnih godina nije bio pretjerano na „medijskom radaru“, bivšoj direktorki Poreske uprave RS posvećeno je najviše pažnje u našem istraživanju.\nStotine miliona duga\nVidovićeva je na čelu Ministarstva finansija u Vladi Republike Srpske zamijenila Zorana Tegeltiju, koji već devet mjeseci kao poslanik u Narodnoj skupštini RS čeka imenovanje za predsjedavajućeg Savjeta ministara BiH. Prije ove funkcije, bila je direktorica Poreske uprave Srpske, u dva mandata, a kako se navodi u biografiji, obavljala je i rukovodeće funkcije u više finansijskih preduzeća. Gledajući na prvu, reference koje ju sa pravom kvalifikuju na trenutnu poziciju. Ali, samo na prvu.\nZa vrijeme njenog mandata u Poreskoj upravi, poreski dug Srpske se značajno uvećeo i dostigao iznos od nekoliko stotina miliona maraka. Vršena su sporna zapošljavanja, prije svega politički podobnih osoba, dok su na rukovodeće pozicije često postavljani ljudi koji nisi imali iskustva u radu poreskih organa, bez odgovarajuće stručne spreme, a zapošljavana su i djeca političkih funkcionera. Dug najvećih poreskih dužnika u RS za vrijeme njenog mandata se popeo na vrtoglavih 792 miliona maraka, dok je dug zdravstvenih ustanova prema Poreskoj upravi dospio do 210 milona KM. Vrlo je bitno napomenuti da je dug zdravstevnih ustanova prije osam godina, kada je Vidovićeva postala direktorica Poreske, bio zanemarljiv.\nTakođe, Poreska uprava RS je u posljednjih nekoliko godina potpisala višemilionske ugovore u IT sektoru sa banjalučkom firmom Prointer, koja se dovodi u vezu sa sinom lidera SNSD-a i predsjedavajućeg Predsjedništva BiH Milorada Dodika. Samo u 2017. godini ova institucija je sa navedenom firmom potpisala ugovor o nastavku implementacije integrisanog sistema za registraciju, kontrolu i naplatu doprinosa i fiskalnog registra nepokretosti vrijedan oko devet miliona KM. Ukupna cifra koju je Poreska uprava od 2012. godine, a sve za mandata Zore Vidović, ispatila za IT usluge Prointeru iz Beograda i Prointeru iz Banjaluke i ostalim IT kompanijama koje se vežu za funkcionere najveće partije u Srpskoj, iznosi više od 20 miliona maraka. Neke od firmi sa kojima je Poreska potpisala višemilionske ugovore imaju zaposleno svega nekoliko radnika. Takav slučaj je beogradska firma SIRIUS, sa svega dva zaposlena radnika, a koja je dobila ugovor u vrijednosti blizu pet miliona maraka.\nNakon što je postala ministarka finansija, Vidovićeva je dozvolila novom rukovodstvu Poreske uprave RS da u 2019. godini potroši dodatnih 3,6 miliona maraka na IT usluge. Nije teško pretpostaviti, na navedeni tender jedino se prijavio – Prointer. Kako saznaje eTrafika, zbog spornih ugovora sa firmama u IT sektoru protiv Zore Vidović je podneseno više krivičnih prijava, a određene krivične istrage vode se i u Okružnom javnom tužilaštvu Banjaluka. Međutim, dobri poznavaoci prilika u domaćem pravosuđu novinarima našeg portala su izjavili da je teško očekivati da ove istrage rezultiraju optužnicom, s obzirom da se na čelu banjalučkog tužilaštva nalazi Želimir Lepir koji je porijeklom iz Srpca kao i sama Vidovićeva a koji su u odličnim odnosima. Ne treba zaboraviti ni Milana Tegeltiju, predsjednika VSTV, koji je takođe iz Srpca, a koji je izuzetno bitna karika vlasti u Srpskoj.\nDjeca ministarke finansija zaposlena su u državnim kompanijama, u kojima su plate izrazito visoke, iako nerijetko i sama u javnosti govori o bitnosti privatnog sektora. Jedna ćerka joj je zaposlena u Centralnoj banci BiH, koja slovi kao najbolji državni poslodavac, dok je druga zaposlena u Fondu zdravstva RS, i to za vrijeme direktora, Srpčanina, Gorana Kljajčina. Jedan zet je zaposlen u banjalučkoj Elektrokrajini, za vrijeme direktorke Seke Kuzmanović (danas Vidovićeva savjetnica) a drugi u republičkoj Agenciji za bankarstvo (uz to je i član više upravnih i nadzornih odbora u javnim preduzećima).\nPored „pomoći“ pri zapošljavanju svoje djece i zetova, Vidovićeva je bila vješta i u zapošljavanju stranački podobnih osoba. Za svoga mandata zaposlila je oba sina Dušanke Majkić, vječite poslanice i delegata u Parlamentarnoj skupštini BiH. Jedan od njih, Dejan Majkić, je u kratkom roku završio privatni fakultet u Banjaluci te dogurao do mjesta pomoćnika direktora Poreske uprave RS. Podsjećamo, on je pažnju javnosti skrenuo na sebe kada je na Tviteru ponudio „rješenje za nezaposlenost“, na način da je pozvao „sve žene da daju otkaz i posvete se porodici“. Tako bi se, po njemu, „cijena radnog časa udvostručila, radnih mjesta bi bilo dovoljno, svi muškarci zaposleni a porodice zdrave“. Da mu ni majka ovaj recept nije shvatila za ozbiljno pokazuje činjenica da je i pored svih uslova za odlazak u penziju, ali i isplaćene otpremnine (penzionisala se na svega nekoliko dana) i danas aktivna, ovoga puta kao delegat u Domu naroda BiH.\nZa vrijeme mandata Vidovićeve u Poreskoj je zapošljavana rodbina Jove Radukića, glavnog republičkog revizora, brat Draška Milinovića, direktora RTRS-a, koji je za samo nekoliko mjeseci rada postao načelnik odjeljenja, ćerka Gorana Kljajčina, bivšeg direktora Fonda zdravstva RS i mnogi drugi. Glavna služba revizije je u više navrata, dok je na čelu Poreske bila Vidovićeva, upozoravala na kršenje Zakona o državnim službenicima RS i Zakona o radu prilikom zapošljavanja radnika, na visoke plate rukovodilaca i osoba koje su bile angažovane po ugovoru o djelu.\nSa praksom spornih zapošljavanja Vidovićeva je nastavila i na početku svog mandata u Ministarstvu finansija. Odmah nakon imenovanja radni angažman u ministarstvu su dobila četiri penzionera i to u funkciji savjetnika. Treba naglasiti da je i sama Vidovićeva ispunila uslove za odlazak u penziju. Posao je tako u Ministarstvu finansija dobila Seka Kuzmanović, bivša direktorica Elektrokrajine, koja je početkom godine ispunila uslove za odlazak u penziju a koja je naklonost Zore Vidović stekla još kao direktorica Elektrokrajine, zapošljavanjem stranački podobnih osoba, članova SNSD-a iz Srpca, u lokalnu radnu jedinicu Elektrokrajine.\nPored Kuzmanovićeve, zaposleni su i penzioneri Dušanka Stupar, Mira Straživuk te Mile Banika, bivši direktor Poreske uprave, kasnije pomoćnik ministra finansija zadužen za računovodstvo, poreze i reviziju i član mnogih upravnih i nadzornih odbora. Svojevremeno je bio u centru medijske afere zahvaljujući spornoj diplomi zbog koje je, iako do tada prvi favorit, ipak spriječen da bude imenovan za prvog revizora Srpske. Naime, Banika ima diplomu Fakulteta za uslužni biznis (FABUS) iz Sremske Kamenice kod Novog Sada, koji je upisao 2002, a završio odmah naredne, 2003. godine.\nKada je riječ o zapošljavanjima, Vidovićeva je imala i pozitivnih poteza. Ona je, tako, pokazala visok senzibilitet za djecu poginulih boraca, za čije zaposlenje se snažno zalagala i što joj niko ne spori.\nVeć na samom početku mandata u Vladi RS izazvala je kontroverzu i zbog usvojanja novog Zakona o igrama na sreću, gdje je svojim zakonskim rješenjima otvorila put da jedna firma stekne monopol u ovoj oblasti. Prije odlaska na mjesto ministra, za savjetnika direktora (stalno radno mjesto) u Poreskoj upravi RS postavila je Radovana Samardžiju, bivšeg direktora Robnih rezervi, uništenog javnog preduzeća, odvedenog u stečaj, koje je ostalo dužno desetine miliona maraka UIO-u a do danas je nepoznato i gdje je nestala roba vrijedna nekoliko stotina hiljada maraka. Protiv njega je podneseno više krivičnih prijava i izvještaja o počinjenju krivičnih djela. Sjajne reference za savjetnika prvog čovjeka Poreske.\nVidovićeva iza sebe nije ostavila rezultate kao direktorica Poreske uprave RS, već velika dugovanja uknjižena prema ovoj instituciji, njena dva mandata pratila su sporna zapošljavanja, sumnjivi ugovori sa firmama u IT sektoru, ali to nije bila prepreka za njeno imenovanje na čelo najznačajnijeg ministarstva u Vladi Srpske.\nPresuda, diploma, favorizovanje\nIako politički među najjačim u Vladi RS, lider Socijalističke partije i ministar energetike i rudarstva Petar Đokić spada u najslabije karike kada je riječ o aferama koje ga prate. Ministar “opšte prakse”, kako su ga nerijetko nazivali politički protivnici jer izgleda da nema resora kojeg se ne bi prihvatio, u svojoj biografiji ima neslavan detalj koji se ne može pronaći u zvaničnoj verziji – jedini je ministar aktuelnog saziva presuđen za prevaru!\n“Detalj” koji bi u uređenim društvima bio nepremostiva prepreka za dobijanje najznačajnijih funkcija u državi kod Đokića kao da je imao obrnuto dejstvo. Njegov politički uzlet nezaustavljivo je krenuo ka gore u periodu nakon presude. Tajna leži u tome što je malo koja skupštinska većina u posljednjih 13 godina mogla biti formirana a da socijalisti nisu bili njen značajan faktor.\nSvoju profesionalnu karijeru Đokić je započeo kao pozornik u policiji, a za vrijeme ratnog vihora, te perioda nakon njega, brzo je dogurao do ministra unutrašnjih poslova i predsjednika Narodne skupštine Republike Srpske.\nI nakon medijskog izvještavanja o njegovom fakultetskom obrazovanju ni danas ne možemo sa sigurnošću reći koju diplomu o visokom obrazovanju posjeduje ovaj vječiti ministar i na kojoj visokoškolskoj ustanovi ju je stekao. Dugo godina je u zvaničnim Đokićevim biografijama stajalo da je završio Ekonomski fakultet na beogradskom javnom univerzitetu. Međutim, ispostavilo se da je diplomu stekao od of shore kompanije iz Londona, koja ima svega pet zaposlenih radnika i predstavlja filijalu kontraverznog beogradskog univerziteta Megatrend, koji je u međuvremenu prestao sa radom. Kada je ova vijest okupirala medijski prostor Srpske iz kabineta minstra energetike je dat nemušt odgovor da niko nije tvrdio da je fakultet završio na državnom fakultetu već „da je diplomu stekao u gradu Beogradu, bez preciziranja visokoškolske ustanove“. Pojedini poslanici Narodne skupštine RS i danas insistiraju da Đokić mora biti pozvan na odgovornost zbog lažnog predstavljanja.\nPored toga, kako smo već naveli, Đokić je 2007. godine pravosnažno osuđen na kaznu zatvora za krivično djelo prevare od strane Apelacionog suda Brčko Distrikta jer je njegova privatna firma „krala“ impulse Telekomu Srpske i tako zaradila 140.000 KM a navedena presuda je potvrđena i od strane Ustavnog Suda BiH dvije godine kasnije. Međutim, ni to nije predstavljalo prepreku premijerima Aleksandru Džombiću, Željki Cvijanović i Radovanu Viškoviću da ga postave na poziciju ministra u Vladi Srpske, prvobitno na čelu Ministarstva rada i boračko-invalidske zaštite a potom i resora privrede. Sam Đokić je tvrdio da je riječ o političkom procesu te da nije kriv za ono što mu se stavlja na teret pravosnažnom presudom.\nTakođe, u mandatu Vlade RS od 2014. do 2018. godine davao je koncesije nepoštujući zakon. Ostaće zapamćeno da je nezakonitom promjenom Pravilnika o visini koncesione naknade i bankarskim garancijama u oblasti elektroenergetike, energenata, rudarstva i geologije u RS oslobodio koncesione naknade za iskopanu rudu privatnu Termoelektranu Stanere. Zbog ovoga je bivši poslanik u NSRS Adam Šukalo podnio krivičnu prijavu protiv Đokića a istragu vodi Uprava za organizovani i teški kriminalitet MUP RS. Međutim, nije realno da ova prevara završi osuđujućom presudom, s obzirom da Đokić slovi za najodanijeg koalicionog partnera Milorada Dodika.\nPravilnik je mijenjan dva puta u kratkom roku. Prvo su koncesionari koji u svom sastavu imaju rudnik i termoelektranu oslobođeni plaćanja posebne naknade za eksploataciju uglja, koji koriste za proizvodnju struje, a plaćali su ukupnu koncesionu naknadu od 3,6 odsto od godišnjeg prihoda, ostvarenog proizvodnjom i prodajom struje. Potom je uslijedila nova izmjena, po kojoj je koncesionarima, koji istovremeno plaćaju i naknadu za korišćenje prirodnih resursa, naknada smanjena sa 3,6 na 0,5 odsto. Time je Srpska, tvrde stručnjaci, godišnje gubila oko 10 miliona KM samo od privilegovane “EFT RiTe Stanari”.\nI novi mandat u Vladi RS krenuo je grubo kršeći Zakon o koncesijama na način da je potpisao koncesioni ugovor za vjetroelektranu Grebak u Nevesinju za period od 50 godina sa rokom realizacije od tri godine, i pored činjenice da Pravobranilaštvo RS dalo negativno mišljenje na taj Ugovor i tražilo da se isti odbije kao štetan za Republiku Srpsku.\nTakođe, kako saznaje eTrafika, Đokić prima u Vladi RS bruto platu, bez uplaćivanja poreza i doprinosa, s obzirom da se nalazi u radnom odnosu u jednoj privatnoj firmi?! Ovakav način isplate plate nije u skladu sa Zakonom o doprinosima i Zakonu o porezu na dohodak RS ali to očito ne predstavlja problem ako ste lojalni vladajućoj strukturi u Srpskoj. Nemilosrdna rasprodaja prirodnih resursa nastavljena je i ove godine a što najbolje pokazuje primjer Đokićevog dugogodišnjeg vozača Gorana Tadića, čija je firma „New energy“ dobila koncesiju za izgradnju male hidroelektrane vrijedne tri miliona maraka, o čemu je detaljno pisao Centar za istraživačko novinarstvo. Navedena firma trenutno nema zaposlene radnike za tu investiciju, nije poznato ni da obavlja bilo kakvu djelatnost niti gdje joj je smješteno sjedište. Zanimljivo je i da se Đokićev sin bavi privatnim biznisom te na svoje ime ima registrovanu firmu „Bosna hidro snaga“ iz Modriče čiji su poslovi pod nadležnošću njegovog oca. Prethodno je nekoliko firmi, kao jedini zaposleni, gurnuo u stečaj nakon čega je nagrađen direktorskim mjestom u Radnoj jedinici „Pošta Srpske“ u Brčkom.\nNa čelo Ministarstva uprave i lokalne samouprave imenovana je Lejla Rešić, kadar DNS, i to po treći put. I ona je uspjela da se nađe u središtu afere, kada je Poreska uprava RS sa njenim bratom, Nedžadom Rešićem, potpisala dva miliona vrijedan kupoprodajni ugovor za iznamljivanje poslovnog prostora. Naime, Nedžad je vlasnik firme Agent Enex koja je Poreskoj upravi prodala poslovni postor u Prijedoru od oko 1.500 metara kvadratnih po cijeni od 2.600 KM po metru kvadratnom za potrebe Poreske uprave RS, Područni centra Prijedor. Posao je obavljen bez tendera i mimo Zakona o javnim nabavkama.\nU Vladu RS po drugi put ušao je Neđo Trninić kao ministar saobraćaja i veza i kadar DNS sa istoka Srpske. U prethodnom mandatu obezbijedio je višemilionske tendere za firmu na čijem se čelu nalazio njegov sin, ali i zapošljavljavao rodbinu po javnoj upravi.\nTrninić je firmi Fabrika za pocinčavanje iz Srebrenice, čiji je direktor njegov sin Bojan Trninić, a i sam ministar je jedan od vlasnika, obezbijedio posao postavljanja zaštitnih ograda na autoputu Banjaluka-Prnjavor-Doboj. Navedeni autoput je gradila firma „Integral inžinjering“ koja je u vlasništvu Slobodana Stankovića, bliskog aktuelnom predsjedavajućem Predsjedništva BiH Miloradu Dodiku.\nTrninić je potpisao i ugovor o koncesiji za izgradnju autoputa Banjaluka-Prijedor, čija je ugovorna vrijednost procijenjena na 900 milona evra, koliko je Vlada RS garantovala koncesionaru da će zaraditi na tom putu, dok prema svim računicama relevantnih stručnjaka izgradnja pomenutog autoputa ne bi trebala koštati više od 300 miliona maraka.\nTrninićeva snaha, za vrijeme njegovog ministarskog mandata, zaposlena je u RUGIP-u, područna jedinica Srebrenica, a sin mu je jedno vrijeme bio načelnik u opštinskoj administraciji u Bratuncu. Protiv Trninića podneseno je više krivičnih prijava za krivična djela zloupotreba službenog položaja i ovlaštenja, nesavjestan rad u službi a sve u vezi njegovog rada kao ministra. Za vrijeme njegovog mandata javna preduzeća pod kontrolom Trninićevog ministarstva doživjela su teški sunovrat, prije svega Željeznice RS, ali i Putevi Srpske. Iako je na čelo navedenih preduzeća postavio ljude iz svoje partije (DNS), i imao mogućnost kao resorni ministar da interveniše, ova preduzeća su poslovala sve lošije i sa sve većim problemima u pogledu likvidnosti a afere oko javnih nabavki su se redale kao na traci. Prošle godine nagrađen je drugim mandatom.\nDa ne misli mijenjati unosne navike za koje nema ko da ga pozove na odgovornost pokazala je i jučerašnja vijest da je sestrića zaposlio na mjesto, ni manje ni više, nego vlastitog svjetnika.\nAfere nisu prepreka za novi mandat\nIako se nije najbolje snašao u aferi vezanoj za (ne)postojeće predstavništvo Srpske u Izrealu, nije dao jasne odgovore o milionskim iznosima čiji se utrošak skriva od javnosti te je za njegovog mandata na čelu Ministarstva za evropske integracije i međunarodnu saradnju prvi čovjek Srpske Milorad Dodik stavljen na američku crnu listu, Zlatanu Klokiću (SNSD) je ponovo poklonjeno povjerenje. Isto tako i Antonu Kasipoviću (SNSD), ministru pravde (ranije je bio i ministar prosvjete i kulture), iako je njegov mandat obilježilo suđenje prvim ljudima RUGIP-a, Mirku Stojčinoviću i Borislavu Jeličiću, proglašenim krivim za malverzacije u pojedinim predmetima, zbog kojih je Banjaluka oštećena za 7,5 miliona maraka. Još veći potres izazvao je govor tadašnjeg republičkog pravobranioca Danijele Novaković u Narodnoj skupštini RS o strahovitim pritiscima sa kojim se suočavala te neimanju zaštite sistema, čiji je dio bila. Novakovićeva je nekoliko mjeseci kasnije, nakon moždanog udara, preminula. Kasipović je navedene događaje „prespavao“.\nMandat su obnovili i Srebrenka Golić (SNSD), ministarka za prostorno uređenje, građevinarstvo i ekologiju te Dragan Lukač (SNSD), ministar unutrašnjih poslova. Lukaču je suđeno jer je u avgustu 2013. godine na igralištu u Banjaluci nanio Dejanu Spasojeviću, kako je okvalifikovano optužnicom, lake tjelesne povrede, po glavi, ramenima i tijelu. Incidentu je, kako je navedeno, prethodila svađa Spasojevića sa Lukačevom suprugom koja je na igralištu bila sa troje djece. Interesantno, slučaj je, nakon dvogodišnjeg suđenja, obustavljen zbog zastare koja je nastupila zahvaljujući novom Krivičnom zakonu RS, usvojenom za vrijeme Lukačevog mandata na čelu MUP-a Srpske. Sporno je to što je suđenje počelo po jednom a završeno po drugom zakonu.\nNjegov prvi mandat pratio je niz afera, u nekima je direktno učestvovao a kod nekih ne ali je morao preuzeti odgovornost kao prvi čovjek MUP-a i ponuditi ostavku. Tokom mandata desio se niz profesionalnih ubistava u Banjaluci i okolini čiji izvršioci kao ni nalogodavci nikada nisu otkriveni i procesuirani, pripadnici Specijalne policije RS opljačkali su uz prijetnju i upotrebu oružja na autoputu Banjaluka-Gradiška 617.000 KM Unikredit banke prevoženog kombijem „Sektor sekjuritija“, a pokušana je i realizacija kupovine više od stotinu radara koja bi sumnjivim privatnim firmama obezbijedila profit mjeren desetinama miliona maraka. Pod pritiskom javnosti od pomenute kupovine se odustalo.\nNajviše se iskompromitovao oko slučaja ubistva Banjalučanina Davida Dragičevića, kada je u Narodnoj skupštini RS tvrdio da je stradali kobnog dana konzumirao narkotike, što je kasnije dokazano kao netačno. Na teret mu se stavlja i to što nije sankcionisao nikoga zbog skandalozne konferencije za medije na kojoj su visoki policijski zvaničnici javno i nedvosmisleno tvrdili da je Dragičević u noći kada je nestao konzumirao narkotike, opljačkao kuću te da nije ubijen, iako ništa od navedenog nije dokazano. Reakcije su bile blage i na uništavanje dokaznog materijala ali i na niz konkretnih pitanja oko brojnih nelogičnosti u istrazi.\nPokazao je i da ima prekratak „fitilj“ za poziciju prvog čovjeka MUP-a, da se ne nosi najbolje sa kritikama, neugodnim pitanjima novinara ali i da se lako može isprovocirati. U republičkom parlamentu je popustio nakon verbalnog napada poslanika Adama Šukala te ga pozvao da se obračunaju ispred sale, a između redova je poručio i da bi pravdu za svoje dijete, ukoliko bi ga neko dirnuo, tražio mimo institucija, što je nedopustivo za poziciju na kojoj se nalazi.\nNatalija Trivić (Ujedinjena Srpska), na čelo Ministarstva prosvjete i kulture došla je sa pozicije načelnice Odjeljenja za kulturu, turizam i socijalnu politiku u banjalučkoj Gradskoj upravi. Prepreku za oba imenovanja nije predstavljala činjenica da je kao vlasnica firme „Misija NT“ iz Laktaša ostala dužna Upravi za indirektno oporezivanje BiH više od 33 000 maraka. Dok je obavljala načelničku funkciju u Gradskoj upravi, za direktora banjalučkog Centra za socijalni rad imenovana je njena sestra, Irena Joldžić, iako pomenuta javna ustanova izvještaje podnosi upravo odjeljenju na čijem je čelu bila Trivićeva.\nKao lider Socijalističke partije RS Đokić je u novu Vladu, pored sebe, imenovao još dva ministra iz pomenute partije. Sonja Davidović, iako je bila 11 godina zaposlena u Ministarstvu pravde, postavljena je na čelo resora za porodicu, omladinu i sport. Socijalističkoj partiji u novoj Vladi RS „pripalo“ je i Ministarstvo rada i boračko-invalidske zaštite na čije je čelo Đokić postavio Duška Milunovića, iskusnog političkog kadra bez iskustva u privatnom sektoru, koje je potrebno za obavljanje pomenute funkcije. Dragica Kovač, kadar Demosa (partije nastale od bivših članova DNS-a na čelu sa predsjednikom republičkog parlamenta Nedeljkom Čubrilovićem) u kabinet ministra trgovina i turizma dospjela je sa radnog mjesta nastavnice informatike i tehničkog obrazovanja?! Među novim imenima u Vladi RS su i Boris Pašalić (SNSD), ministar poljoprivrede, šumarstva i vodoprivrede, Vjekoslav Petričević (NDP), ministar za privredu i preduzetništvo, Alen Šeranić (SNSD), ministar zdravlja i socijalne zaštite te Srđan Rajčević (SNSD), ministar za naučno-tehnološki razvoj, visoko obrazovanje i informaciono društvo, čije biografije odgovaraju resoru na čijem su se čelu našli a o rezultatima je još rano govoriti. Za razliku od Pašalića, Šeranića i Rajčevića, ministar Petričević je poprilična nepoznanica jer se nije eksponirao u javnosti u dosadašnjem radu.


Triler u pustinji: šta se to zaista dešava u Saudijskoj Arabiji?\nV. B. 6. novembra 2017. 19:39\nFoto: Andrew A. Shenouda - CC BY 2.0\nSve što se događa u Saudijskoj Arabiji predstavlja koncentraciju vlasti i finansijskih tokova u rukama prestolonaslednika Muhameda bin Salmana. Do suštinskih reformi, kao i do odustajanja od vehabizma, neće doći jer bi to narušilo sistem u zemlji.\nU poslednja dva-tri dana saudijska prestonica Rijad poprište je dostojno kriminalističkih romana ili filmova u žanru trilera, kaže istoričar i stručnjak za Bliski istok Nemanja Starović.\nHapšenje većeg broja prinčeva iz kraljevske porodice El Saud, sadašnjih i bivših ministara, ali i veoma uticajnih biznismena poput milijardera princa Alvalida bin Talala učinilo je da u pustinjskoj kraljevini, njenom okruženju, ali i širom sveta zavlada zabrinutost, napominje Starović.\n„Ono što je nesporno u svemu tome jeste da sve što se dešava predstavlja naredne korake u konsolidaciji vlasti novog mladog prestolonaslednika Muhameda bin Salmana“, kaže Starović.\nPošto je preuzeo funkciju prestolonaslednika pre nekoliko meseci, što je, kaže Starović, predstavljalo mali državni udar, sada dolazi do političke i društvene konsolidacije njegove moći i uticaja, ali do preuzimanja kontrole nad tokovima moći.\nPlanom „Vizija 2030“ predviđeno je da Saudijska Arabija smanji ekonomsku zavisnost od izvoza nafte, a da razvoj privrede bude zasnovan na uslugama i povećanju izvoza proizvoda koji se ne zasnivaju na nafti.\n„Vizija 2030“ obuhvata i širok raspon društveno-ekonomskih reformi: prodaju deonica najveće svetske naftne kompanije „Aramko“, koja je sada u državnim rukama, stvaranje najvećeg svetskog državnog investicionog fonda, razvoj industrije širokog opsega, od rudarstva do vojne industrije, ali i više radnih mesta za žene.\nOvim planom predviđena je izgradnja novog grada na obali Crvenog mora, Neoma, u koji je planirano ulaganje od oko 500 milijardi dolara. Uhapšeni biznismeni odbili su da finansiraju projekat, kaže Starović.\nPreuzimanje kontrole nad političkim, privrednim i finansijskim tokovima Muhamed bin Salman ne sprovodi sam, bez snažne podrške, kaže Starović, a podršku je našao i u Vašingtonu.\nOn je preko zeta američkog predsednika Donalda Trampa, Džereda Kušnera, kao i drugih velikih igrača u Vašingtonu, kako Starović kaže, stupio u kontakt sa Trampovom administracijom.\n„Bin Salman je najzaslužniji za prvu veliku posetu Donalda Trampa Saudijskoj Arabiji tokom koje su zaključeni aranžmani vredni više stotina milijardi dolara, a sve u kontekstu nabavke američkog naoružanja“, kaže Starović.\nKonsolidacija Bin Salmanove vlasti nije prošla bez neuspeha, dodaje Starović.\n„U Jemenu se Saudijska Arabija uplela u rat iz koga nema načina da izađe kao pobednik i već se može govoriti o tome da Jemen predstavlja svojevrsni Vijetnam Saudijske Arabije. Takođe, ni diplomatska kriza, koja je otvorena sa Katarom, nije razrešena na način na koji je Rijad očekivao, brzom diplomatskom pobedom, već je i to situacija u kojoj se Saudijska Arabija zaglibila“, kaže Starović.\nStoga Starović državno uređenje Saudijske Arabije i karakteriše kao porodičnu oligarhiju koja se oko sto godina bazira na dva stuba — porodicu Saud i vehabijske imame.\n„Čini mi se da uprkos retorici Muhameda bin Salmana, koja prija ušima Zapada, nekog govora o suštinskim reformama sistema neće biti, mimo neke glazure koja će možda biti promenjena na površini. Suštinski, odustajanje od vehabijske ideologije narušilo bi stabilnost režima“, objašnjava Starović i navodi primer Al Kaide, koju su osnovali Osama bin Laden i, kako kaže, drugi mladi izdanci moćnih saudijskih kuća.\n„Mislim da bi sile unutar Saudijske Arabije veoma nepovoljno prihvatile bilo kakve suštinske reforme i napuštanje tog veoma ekstremnog religijskog pravca koji obeležava Saudijsku Arabiju od njenog osnivanja u modernoj formi“, kaže Starović.


Chigo CP-25C3A-M20A 9000 BTU klima uređaj cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Hlađenje & Grejanje > Klima uređaji > Pokretne klime > Chigo Pokretne klime\nChigo CP-25C3A-M20A 9000 BTU klima uređaj cene\nKlima uređaj Chigo CP-25C3A-M20A 9000btu\ncena od 32.991,00 din\nEPonuda nije internet prodavnica već Vam omogućava da brzo i lako nađete Chigo CP-25C3A-M20A 9000 BTU klima uređaj po najjeftinijoj ceni. Naš cilj je da kupci budu što bolje informisani o ponudi Chigo klima uređaj CP-25C3A-M20A 9000 BTU na tržištu Srbije. Vrlo lako nalazite željeni proizvod za kategoriju Pokretne klime cene, ne morate da lutate od sajta do sajta za Chigo Pokretne klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chigo CP-25C3A-M20A 9000 BTU klima uređaj sa PRODAVCEM. EPonuda ne može da garantuje potpunu tačnost specifikacije i slika za Chigo CP-25C3A-M20A 9000 BTU klima uređaj. Pre kupovine, podatke za Chigo klima uređaj CP-25C3A-M20A 9000 BTU proverite na sajtu PROIZVOĐAČA.\ncena od 22.588,00 din


Liverpulov čas istorije: Ovako smo učili od Zvezde – RTV SUNCE Arandjelovac\nHome » Sport » Liverpulov čas istorije: Ovako smo učili od Zvezde\nToliko dubok da je o tom timu u utorak osvanuo i poseban tekst na klupskom sajtu aktuelnog vicešampiona Evrope, pod naslovom: “Crvena zvezda 1973: Dvomeč koji je promenio Liverpulovu fudbalsku filozofiju“.\n“Evropljani su nam pokazali da je ‘građenje’ igre iz zadnje linije jedini način da se igra”, rekao je tada Bil Šenkli, jedan od tvoraca velikog Liverpula.\nU novembru 1973, Zvezda je pobedila “Redse” i u Beogradu i u Liverpulu.\n“Šenklijeva ostavka sledećeg leta značila je da on više nikad neće ponovo voditi Liverpul u Evropi. Međutim, lekcije su naučene iz poraza od vešte ekipe Miljana Miljanića. Liverpulov ‘trust mozgova’ je shvatio da je bila potrebna taktička i stilska promena da bi klub napredovao na najvećoj evropskoj pozornici”, objašnjeno je.\nKlub sa Enfilda predstavio je navijačima video priču o, kako je navedeno, “porazu koji je izazvao fudbalsku revoluciju”:\nPrevious: Aleksej Nešović nastavio putovanje: 20. klub u karijeri\nNext: “Svirepo ubistvo Džamala Kašogija unapred planirano”


CBCG usvojila osmi paket antikriznih mjera: Proširen opseg korisnika kredita koji imaju pravo na moratorijum – Bankar.me\nApril 28, 2021 BANKE, Članci, CRNA GORA, CRNA GORA, SVE VIJESTI Leave a comment\nSavjet Centralne banke danas je usvojio Odluku o izmjenama Odluke o privremenim mjerama za ublažavanje negativnih uticaja epidemije zarazne bolesti COVID 19 na finansijski sistem. Izmjenom postojeće odluke se širi opseg korisnika kredita koji imaju pravo na korišćenje moratorijuma do 31.12.2021. godine, na način da se u isti uključuju i fizička lica koja su u radnom odnosu, ali kojima poslodavci, usljed negativnog uticaja pandemije, nijesu isplatili neto zaradu više od tri mjeseca prije podnošenja zahtjeva u skladu sa ovom odlukom. Donošenju ove mjere je prethodila komunikacija sa Ministarstvom finansija i socijalnog staranja i Ministarstvom ekonomskog razvoja.\nNa današnjoj sjednici razmatrani su i usvojeni Finansijski izvještaji Centralne banke Crne Gore za 2020. godinu, sa Izvještajem nezavisnog revizora.\n“Na osnovu podataka iz Finansijskih izvještaja za 2020. godinu, konstatovano je da je CBCG aktivno i kontinuirano sprovodila mjere interne ekonomije i racionalizovala sve kategorije administrativnih i operativnih troškova poslovanja. Kao rezultat takve politike, ostvaren je rast prihoda i pad rashoda u odnosu na 2019. godinu. CBCG je u 2020. godini ostvarila neto dobit u iznosu od 5,18 miliona eura. Ovo je najveća neto dobit u posljednih 10 godina, pri čemu je važno istaći da je ostvarena uz nepromijenjenu cjenovnu politiku za usluge i servise koje CBCG pruža”, naveli su iz CBCG.\n“Potvrda objektivnosti iskazanih rezultata poslovanja CBCG sadržana je i u pozitivnom mišljenju nezavisnog eksternog revizora, renomirane međunarodne revizorke kuće Deloitte, koje glasi: “finansijski iskazi pružaju istinit i fer prikaz finansijskog stanja Banke na 31.12.2020, poslovni rezultat i tokove gotovine za godinu koja se završava na taj dan u skladu sa Međunarodnim standardima finansijskog izvještavanja””, navodi se u saopštenju CBCG.\n“I pored snažnog negativnog uticaja pandemije, bankarski sistem u Crnoj Gori je, zahvaljujući pravovremenoj reakciji i balansiranim paketima mjera CBCG, zadržao stabilnost i očuvao poslovanje, dajući značajan doprinos ublažavanju posljedica krize po građane i privredu. Ocijenjeno je da su banke stabilan segment ekonomskog sistema, što se ogleda u stabilnosti depozita, relativno visokoj likvidnosti i dobroj kapitalizovanosti. Profitabilnost na nivou sistema je smanjena za 54%, na kraju 2020. u odnosu na kraj 2019. godine”, navode iz vrhovne monetarne institucije.\nPrevious Agencija za nadzor osiguranja uspješno realizovala planirane aktivnosti u 2020. uz pozitivan finansijski rezultat\nSljedeći Montenegro Airlines u stečaju


U Bosilegradu otvoren rekonstruisani Prihvatni centar za migrante - MIC - Medijski istraživački centar\nRekonstrukcija je koštala 465.000 evra, a završena je u okviru Podrške Evropske unije upravljanju migracijama u Republici Srbije.\nKako je istaknuto na otvaranju, zahvaljujući obnovi, kapacitet Prihvatnog centra u Bosilegradu povećan je sa 67 na 110 ležajeva, a migrantima koji u njemu borave sada su na raspolaganju savremeno opremljena ambulanta, kuhinja sa trpezarijom i sportski tereni.\nU okviru rekonstrukcije u objektu je postavljen video nadzor i uredjeno dvorište.\nŠef Delegacije Evropske unije u Srbiji Sem Fabrici je kazao da je Prihvatni centar u Bosilegradu dobio novi život zahvaljujući saradnji brojnih medjunarodnih partnera i lokalne samouprave, a uz donaciju Evropske unije.\n"Evropska unija i Srbija godinama unazad zajedno rade na tome da obezbede dostojanstvene uslove za život migranata. Ovo je jedan od brojnih centara koji su otvoreni u Srbiji", rekao je Fabrici.\nOn je istakao da je za rešavanje migrantske krize Evropska unija od 2015. godine donirala Srbiji oko 100 miliona evra.\n"Evropska unija veoma ceni sve ono što je Srbija uradila kako bi pomogla migrantima, i oni sada žive zajedno sa lokalnim stanovništvom. Mi smo ovde u Prihvatnom centru naišli na nasmejane ljude, što je veoma važno", rekao je Fabrici.\nPrema njegovim rečima, migracije su izazov sa kojim ćemo se i ubuduće susretati, a politika Evropske unije je takva da pomaže onima koji zaslužuju dobrodošlicu.\nFabrici je pozvao investitore iz Evropske unije da razmotre mogućnost ulaganja na području opštine Bosilegrad i dodao da Evropska unije nije donirala samo sredstva za rekonstrukciju Prihvatnog centra u tom mestu već i Doma zdravlja i prostorija opštine.\nKomesar za izbeglice i migracije Vladimir Cucić istakao je da je rekonstruisani objekat nekada bio bolnica, ali da je poslednjih 30 godina bio napušten, ruiniran, čak i bez krova.\n"Kada migranti odu iz Bosilegrada, objekat će ostati bosilegradskoj opštini i biće joj od koristi za namenu koju sama odredi. To isto biće i sa dečijom bolnicom na Principovcu, sa školama u Tutinu, Somboru i Pirotu. Prihvatni centri, njih 19 u Srbiji biće od najveće koristi lokalnoj zajednici", rekao je Cućić.\nOn je kazao da nema potrebe da bude proširena mreža prihvatnih centara u Srbiji zato što je njihov kapacitet 6.000 ljudi, a sada imaju od 4.100 do 4.200 ljudi.\n"Broj migranata u našoj zemlji je veoma stabilan i dnevni ulazak migranata jednak je dnevnom izlasku. Oko 90 odsto od ukupnog broja migranata u našoj zemlji nalazi se u prihvatnim centrima, što je procenat koji je država sebi postavila kao cilj", rekao je Cucić.\nPrema njegovim rečima, u prihvatu migranata ogromnu podršku Srbiji pruža Evropska unija, koja je sada praktično i jedini donator.\nŠef Kancelarije Medjunarodne organizacije za migracije u Srbiji Lidija Marković je izjavila da je renoviranje Prihvatnog centra u Bosilegradu rezultat zajedničkog planiranja i koordinacije Evrospke unije, Komesarijata za izbeglice i migracije i Medjunarodne organizacije za migracije.\n"Evropska unija je nastavila da kroz projekte i različite partnere podržava ne samo smeštaj migranata, već sve usluge koje su neophodne za njihov boravak, poput pristupa zdravstvenoj zaštiti i obrazovnom sistemu. Deca idu u školu, organizuju se razni socijalni dogadjaji i aktivnosti, a sve to finansira Evropska unija", naglasila je Marković.\nPredsednik opštine Bosilegrad Vladimir Zaharijev istakao je da su migranti dobrodošli u Bosilegrad i da to mesto spremno, ukoliko je potrebno, da prihvati još veći broj migranata.\nU Prihvatnom centru u Bujanovcu trenutno boravi 70 migranata, uglavnom porodica sa decom iz Irana i Avganistana.\nTekst: B. Ljubisavljević


Iskreno prijateljstvo i uspešna saradnja Srbije i UAE | Ministarstvo spoljnih poslova\nIskreno prijateljstvo i uspešna saradnja Srbije i UAE\nMinistar spoljnih poslova Republike Srbije Nikola Selaković sastao se danas sa ambasadorom Ujedinjenih Arapskih Emirata Mubarakom Al Daherijem.\nMinistar je konstatovao da su bilateralni odnosi Srbije i UAE veoma dobri, da su poslednjih godina dostigli istorijski nivo iskrenog prijateljstva i uspešne saradnje, pre svega, zahvaljujući ličnom angažovanju predsednika Srbije Aleksandra Vučića i princa prestolonaslednika Abu Dabija šeika Mohameda bin Zajeda Al Nahjana.\nSelaković je istakao da je Srbija je posebno zainteresovana da se ekonomska saradnja sa UAE unapredi i proširi u svim domenima od obostranog interesa, kako povećanjem spoljnotrgovinske razmene, tako i kroz investicionu saradnju, uzimajući u obzir, pre svega, brojne pogodnosti za investiranje u Srbiji.\nMinistar je pozvao ambasadora da i svojim uticajem i angažmanom upozna poslovne ljude iz UAE sa uslovima investiranja u Srbiji.\nTakođe, Selaković je posebno zahvalio Emiratima na značajnoj medicinskoj pomoći koju su u tri navrata uputili našoj zemlji u cilju efikasnijeg suočavanja sa pandemijom Kovid-19, dodajući da je to najveća potvrda izuzetnog prijateljstva koje postoji između dve zemlje i naroda.


Održano predavanje u organizaciji Društva za borbu protiv raka Apatin\nU Narodnoj biblioteci” Miodrag Borisavljević” u Apatinu, održano je predavanje dr Tamare Klikovac, psihoonkologa Instituta za onkologiju i radiologiju Kliničkog centra Srbije, u organizaciji apatinske sekcije Društva za borbu protiv raka Sombor.\nDr Tamara Klikovac je istakla značaj psihoonkologije koja zajedno sa drugim medicinskim disciplinama učestvuje u lečenju i osnaživanju pacijenata lečenih od raka i njihovih porodica. Dr Klikovac je posebno istakla značaj udruženja pacijenata kakvo je ovo iz Apatina, za bolji kvalitet života onkoloških bolesnika.\nObeležavajući Svetski dan palijativne nege, svi su se složili da se moraju založiti za bolju institucionalnu brigu o teškim bolesnicima, za društveni i zdravstveni sistem u kome će pored otklanjanja bola biti omogućeno i zadovoljenje njihovih drugih fizičkih, psihosocijalnih i duhovnih potreba.\nPre predavanja, članovi Društva iz Sombora i Apatina su obišli ” Park dostojanstva” u centru grada, u kome je pre četiri godine zasađemo 700 lukovica narcisa, simbola koji poziva na brigu o starima i bolesnima.\nTagovi: Društvo za borbu protiv raka Sombor Sekcija Apatin Biblioteka Miodrag Borisavljević Dr Tamara Klikovac Predavanje


Zlatni ključ Cordobi - Chigo Contract\nVi ste ovde: Početna1 / Chigo Contract2 / Nagrade3 / Zlatni ključ Cordobi\nZlatni ključ Cordobi\nTON stolici najviše priznanje 46. Međunarodnog sajma nameštaja u Beogradu\nStolica češkog TON-a – Cordoba, dobila je 13. novembra Zlatni ključ, najviše priznanje za kvalitet, dizajn i funcionalnost u robnoj grupi nameštaj za sedenje, koju tradicionalno dodeljuje Međunarodni sajam nameštaja u Beogradu.\nNagrađena stolica delo je poznatog kreatora nameštaja Tom Kelley-a, stalnog saradnika našeg ino-partnera, TON-a iz Čeških Bistrica.\nPo opštim ocenama stručnjaka i posetilaca, ovogodišnji nastup Chigo Contract-a na našoj najvećoj sajamskoj manifestaciji je dosad najuspešniji. Na 200 metara izložbenog prostora su prikazani novi kućni i Contract programi nameštaja i opreme za narednu sezonu, a premijerno i aluminijumski stolovi i stolice vrhunskog kvaliteta i dizajna španskog proizvođača Alutec.\nPosebnu pažnju mnogobrojnih posetilaca je privukla izuzetno bogata ponuda pletenog nameštaja za opremanje eksterijera, naše robne marke Chi Chairs za 2009. godinu.\n1 Decembra, 2008 /Od Chigo\nhttps://www.chigo.rs/wp-content/uploads/2019/05/Zlatni-ključ-Cordobi.jpg 500 354 Chigo http://www.chigo.rs/wp-content/uploads/2017/10/Chigo-Contract-1.png Chigo2008-12-01 13:00:372019-05-13 13:03:20Zlatni ključ Cordobi\nPromocije na četiri štanda Ceo prihod deci sa posebnim potrebama


Piper: Deklaracija o zajedničkom jeziku je namerno nedorečena provokacija\nDeklaracija o zajedničkom jeziku predstavlja namerno nedorečenu provokaciju - u njoj se o nazivu jezika ne govori, a one koji se s njom neće složiti neki njeni potpisnici unapred nazivaju šovinistima, izjavio je sekretar Odeljenja jezika i književnosti Srpske akademije nauka i umetnosti akademik Predrag Piper.\nPiper je ukazao da su jezici kojima govore Bošnjaci, Hrvati i Crnogorci i istorijski i sinhronijski varijante srpskog jezika. On je naveo da je naziv književnog jezika Srba - srpski jezik, Bošnjaka -bošnjačkosrpski, a Crnogoraca - crnogorskosrpski.\n- Mnogi izvan Srbije se s tim ne bi složili, ali cilj termina nije da se nekome ugodi, niti da se neko izaziva, nego da se stvari nazovu onakvima kakve činjenično jesu - rekao je Piper za beogradsku "Politiku".\nPrema njegovim rečima, činjenica je i da te varijante danas imaju status politički i standardološki zasebnih jezika, jer su tako određene u ustavima zemalja u kojima su u službenoj i javnoj upotrebi, a donekle su drugačije i normirane od savremenog srpskog književnog jezika.\nPiper je ukazao da u svakoj zemlji ljudi imaju pravo da jezik koji smatraju svojim nazovu kako hoće, "pa i pogrešno".\n- Tako, na primer, Bošnjaci bi mogli svoj jezik, ako bi to hteli, zvati i bosanskoarapski, iako bi to bilo dvostruko pogrešno, ali ni oni ne mogu nama određivati kako ćemo na svom, srpskom jeziku, zvati taj politički jezik - rekao je Piper.\nOn je istakao da ne mogu Bošnjaci, Crnogorci ili Hrvati uređivati srpski jezik i njegovu terminologiju i ukazao da to ne bi trebalo da im dopuštaju ni državni organi Srbije nadležni za jezičku politiku.\nPiper je istakao da se moraju poštovati nazivi jezika koje država Srbija odredi, ali da naučnici imaju pravo, pa i profesionalnu obavezu, da im daju tumačenje koje smatraju naučno utemeljenim.\n- Povodom deklaracije, koja predstavlja namerno nedorečenu provokaciju, mogu reći samo to da ne smatram da SANU ili Odbor za standardizaciju srpskog jezika treba da raspravlja sa "Krokodilom", nemačkim forumom ZDF ili nekim drugim sličnim društvom, o tome šta je srpski jezik - zaključio je Piper.\nIMAJU SPREMNE MERE Stoltenberg: NATO ima mnoštvo opcija ako Moskva UPOTREBI SILU protiv Ukrajine


Uhapšeno 56 osoba zbog korupcije - KRIK\nU akcijama protiv finansijskog kriminala i korupcije pripadnici Ministarstva unutrašnjih poslova su prethodnih dana uhapsili 56 osoba zbog sumnje da su u periodu od 2008. godine do danas počinili više koruptivnih krivičnih dela.\nUhapšene su osobe u Beogradu, Novom Sadu, Kragujevcu, Kraljevu, Kruševcu i još nekoliko gradova u Srbiji zbog sumnje da su oštetili budžet Srbije, lokalnih samuprava i druga privredna i fizička lica za više od 8,4 miliona evra.\nMeđu uhapšenima je i bivši direktor Aerodroma „Nikola Tesla“ Velimir Radosavljević osumnjičen da je zloupotrebio službeni položaj i od marta 2013. do aprila 2014. godine na javnim nabavkama oštetio to preduzeće za više od 41.000 evra.\nZbog istog krivičnog dela uhapšen je i Predrag Janković, bivši stečajni upravnik preduzeća „Zastava Kovačnica“, zbog sumnje da je od februara do septembra 2016. zaključio više štetnih poslova sa preduzećem iz Podgorice i proizvode ove firme prodavao po višestruko nižoj ceni. Na taj način, piše u saopštenju policije, preduzeću je naneo štetu od gotovo 11 miliona dinara.\nPolicija je u Novom Sadu uhapsila šestoro zaposlenih u „Železnicama Srbije“ i još četiri osobe osumnjičene da su od januara 2010. do oktobra 2013. godine proneverili veću količinu naftnih derivata. Zaposleni su naftne derivate dopremali u centralno skladište u Novom Sadu, a potom ga bez ijednog dokumenta istakali u cisterne koje je dovozio i odvozio još jedan osumnjičeni. Na ovaj način ošetetili su preduzeće za više od 825 miliona dinara.\nUhapšeni su rukovodilac i sedam zaposlenih u ekspozituri banke „Poštanska štedionica“ u Vršcu zbog sumnje da su sa računa 111 klijenata podigli više od 4,5 miliona dinara i zadržali ga za sebe.\nTrojica policajaca lišena su slobode pod sumnjom da su nezakonito omogućila prijavu u Beogradu licima sa Kosova i Metohije, dok četvri uhapšen jer je zloupotrebio položaj i javio osumnjičenom da je za njim raspisana potraga.\nVećina uhapšenih, piše u saopštenju, biće izvedena pred nadležnog tužioca.\ndecembar 4, 2017 u 19:33\nNeobično da se istovremeno hapse ljudi u akciji ,ako dela za koja se terete nemaju nikakvu vezu


Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE cena, cene Srbija, prodaja Beograd Novi Sad Niš\nGembird 3DP-ABS1.75-01-W ABS Filament za 3D stampac 1.75mm, kotur 1KG WHITE cene\ncena 2.211,64 din | prodavnica (1)\nTrenutno nemamo slike za Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE\nEPonuda nije internet prodavnica već Vam omogućava da brzo i lako nađete Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE po najjeftinijoj ceni. Naš cilj je da kupci budu što bolje informisani o ponudi Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE na tržištu Srbije. Vrlo lako nalazite željeni proizvod za kategoriju Dodatna oprema za štampače cene, ne morate da lutate od sajta do sajta za Gembird Dodatna oprema za štampače, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE sa PRODAVCEM. EPonuda ne može da garantuje potpunu tačnost specifikacije i slika za Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE. Pre kupovine, podatke za Gembird 3DP-ABS1.75-01-W ABS Filament za 3D stampac 1.75mm, kotur 1KG WHITE proverite na sajtu PROIZVOĐAČA.


[es] - Naučna konferencija Istraživačke stanice Petnica biće održana od 3. do 5. decembra\n16.12.2003. Problemi sa 1rstWAPom\nNaučna konferencija Istraživačke stanice "Petnica" biće održana od 3. do 5. decembra\n[es] :: IT događaji :: Naučna konferencija Istraživačke stanice "Petnica" biće održana od 3. do 5. decembra\nNaučna konferencija Istraživačke stanice "Petnica" biće održana od 3. do 5. decembra 02.12.2004. u 21:29 - pre 197 meseci\nNaučna konferencija Istraživačke stanice "Petnica" biće održana od 3. do 5. decembra pod nazivom "Mladi u nauci".\nNa konferenciji će 48 naučnih radova iz 15 oblasti prezentirati 69 polaznika petničkih obrazovnih programa iz Srbije i Crne Gore, Slovenije i Makedonije.\nNa konferenciji će učestvovati i pet srednjoškolaca iz Španije i Bugarske.\nOtvaranju treće naučne konferencije u Petnici u petak, 3. decembra prisustvovati i ambasador Velike Britanije u SCG Dejvid Gauen, kao i predsednik saveta Istraživačke stanice "Petnica", akademik Zvonko Marić.\nU Istraživačkoj stanici Petnica kod Valjeva ove godine je radilo 2.500 polaznika obrazovnih programa 03.12.2004. u 11:54 - pre 197 meseci\nU Istraživačkoj stanici Petnica kod Valjeva ove godine je radilo 2.500 polaznika obrazovnih programa.\nOd 1. februara do 21. novembra ove godine u Petnici održano 118 teoretskih, vežbovnih i istraživačkih seminara za osnovce, srednjoškolce, studente i njihove nastavnike.\nPored polaznika iz Srbije i crne Gore, kurseve su pohađali i polaznici iz Bosne i Hercegovine, Makedonije i Slovenije.\nIstraživači su pored ostalog, otkrili i dve urne stare oko 4.000 godina na arheološkom lokalitetu Ilirsko groblje u mioničkom selu Bukovac.


Kvalifikacije - Blic Sport\nCrvena zvezda trenutno igra utakmicu prvog kola kvalifikacija za Ligu šampiona protiv litvanske Suduve. Kada su Zvezdini fudbaleri pojavili u tunelu stadiona Marijampolo pre početka utakmce, sudija je od njih zatražio da podignu šorceve.\nFudbaleri Partizan u kvalifikacije za Ligu Evrope krenuće od drugog kola (25. jula i 1. avgusta), kada će se najverovatnije sastati sa škotskim Kilmarnokom.\nSrpski teniser Nikola Milojević plasirao se u drugo kolo kvalifikacija na Rolan Garosu! Milojević je bio bolji od 155. tenisera sveta Belorusa Jegora Gerasimova 7:5, 6:3, a posao je završio za ukupno 78 minuta.\nSrpski teniser Filip Karijnović plasirao se u drugo kolo kvalifikacija za prvi Masters sezone koji se igra u Indijan Velsu.\nVečeras od ponoći po srednjoevropskom vremenu počinju kvalifikacije za Australijan open.\nŽreb u Dablinu svrstao je fudbalsku reprezentaciju Srbije u B kvalifikacionu grupu za plasman na Evropskom prvenstvu zajedno sa Portugalijom, Ukrajinom, Litvanijom i Luksemburgom pa je pitanje dana mogu li “orlovi” da odu na “Euro” 2020. godine.


Rakić sa ambasadorkom Švedske o zahtevu za proterivanje Dragice Gašić GracanicaOnline.Info\nRakić sa ambasadorkom Švedske o zahtevu za proterivanje Dragice Gašić\n29. juna 2021. 1 min read\nMinistar za zajednice i povratak Goran Rakić, sastao se danas sa ambasadorkom Švedske na Kosovu Karin Hernmark, i s njom razgovarao o bezbednosnoj situaciji u povratničkim sredinama i političkoj situaciji na Kosovu. Rakić je izneo posebnu zabrinutost povodom poslednjih dešavanja u Đakovici i zahteva za ponovnim proterivanjem jedine povratnice u ovom gradu, Dragice Gašić.\nMinistar Rakić je istakao da su poslednja dešavanja u Đakovici loša poruka svim raseljenima i kazao da predstavnici međunarodnih institucija i organizacija na Kosovu “moraju hitno da se uključe u rešavanje ovog problema”. Zamolio je, navodi se, da u okviru svojih mogućnosti pomogne u prevazilaženju veoma teške situacije.\nTokom sastanka je takođe rečeno da “Švedska treba da posluži kao primer kada je u pitanju zaštita ljudskih prava i da se institucije na Kosovu moraju više i iskrenije zalagati za unapređenje procesa povratka”.\nMinistar Rakić je ambasadorki Hernmark zahvalio na konstruktivnom razgovoru i izrazio uverenje da će saradnja Ministarstva za zajednice i povratak i Ambasade Švedske na Kosovu i u budućnosti biti na zavidnom nivou.\nTags: ambasadorka Švedske Goran Rakić Karin Hernmark Ministar za zajednice i povratak o zahtevu za proterivanje Dragice Gašić\nPrevious Zajedničko saopštenje povodom hapšenja crnogorskog državljanina na Gazimestanu: Hitno osloboditi Jovanovića, sramno ćutanje Krivokapića i Bečića\nNext Kancelarija za KiM: Polomljenja i odneta zastava SPC sa ulaznih vrata manastira Gračanica\n25. januara 2022., 14:25


Milišić: Ministri spremni potpisati SAA čim budu ispunjena četiri uvjeta - Klix.ba\nBiH Milišić: Ministri spremni potpisati SAA čim budu ispunjena četiri uvjeta\nMilišić: Ministri spremni potpisati SAA čim budu ispunjena četiri uvjeta\n11.12.2007. u 13:31\nMinistri vanjskih poslova zemalja Evropske unije sinoć su pozdravili nedavne pozitivne događaje u BiH, uključujući i ponovo iskazanu opredijeljenost za reformu policije, ali su istovremeno opet izrazili zabrinutost zbog političke situacije u BiH i usporavanjem procesa reformi do kojeg je došlo u proteklih godinu dana.\nKako je na brifingu za novinare u Sarajevu izjavio glasnogovornik OHR-a Oleg Milišić, ministri su istaknuli da je odgovornost političkih lidera da osiguraju puno funkcioniranje državnih institucija te da rade na reformama koje su ključne da bi BiH krenula naprijed, a njeni organi uistinu preuzeli odgovornost.\n- Ključna poruka bh. liderima je da su ministri vanjskih poslova zemalja EU spremni potpisati Sporazum o stabilizaciji i pridruživanju (SAA) čim budu ispunjena četiri uvjeta. To su reforma policije, zasnovana na tri principa navedena u Mostarskoj deklaraciji i Akcionom planu za reformu policije, okončanje reforme javnog RTV servisa, suradnja s Haškim tribunalom i reforma javne uprave, kazao je Milišić.\nU tom smislu je naglasio da je od ključnog značaja današnji sastanak koji su organizirali lideri stranaka vladajuće koalicije.\n- Praksa je pokazala da je pozitivan ishod moguć kada se lideri parlamentarnih stranaka sastanu da bi razgovarali o konkretnim reformama, rekao je Milišić.\nVisoki predstavnik Miroslav Lajčak prisustvuje današnjem sastanku u Banjoj Luci.\n- On je pozdravio ovakve sastanke kao mehanizme koje su izradili koalicioni partneri kako bi koordinirali rad na reformama i iznašli kompromis koji će odražavati zajedničko gledište i uzajamni interes. Ovi sastanci daju priliku političkim liderima da obnove povjerenje javnosti i stvore pozitivnu političku atmosferu. Važno je da su oni istovremeno i prava prilika za rad na preduvjetima za integraciju u EU, kazao je Milišić.\nUpitan da li podrškom ovakvim sastancima OHR ustvari dezavuira institucije BiH, jer se ključne odluke donose čak i u raznim kafanama, Milišić je rekao da se ne radi o tome jer će institucije na kraju morati donijeti konačnu odluku.\nKao primjer je naveo usvajanje Akcionog plana o reformi policije, koji je uvažen tek u onom trenutku kada je usvojen na Vijeću ministara BiH.\n- Ovakvi sastanci su korisni za formiranje podrške za određene ciljeve, ali to ne omalovažava značaj institucija BiH, rekao je glasnogovornik OHR-a Oleg Milišić.


Šokantan snimak: Voditelj u Luj Viton torbama odnosi milione evra mita (video)\nA. J. 8. avgusta 2019. 14:33\nItalijanski portal La Verita objavio je priču o korupcionsaškom skandalu u kojem je akter makedonska rijaliti zvezda Bojan Jovanovski, poznatiji kao Boki 13, a pojedini beogradski mediji navode da je u slučaj umešan i severnomakedonski premijer Zoran Zaev.\nPortal je danas objavio video snimak na kome se vidi kako makedonski voditelj i rijaliti zvezda Bojan Jovanovski, poznatiji kao Boki 13 uzima od biznismena Jordana Kamčevskog torbu sa novcem i izlazi iz njegove kuće.\nKako se navodi, u prvom delu dokaznog materijala je video snimak na kome se vidi kako biznismen Jordan Kamčev broji novac i predaje Bokiju 13, koji navodno treba da se dogovori sa tužiocem Katicom Janevom da bude oslobođen kazne.\nLa Verita je došla u posed video i audio snimka koje je predao Tužilaštvu za organizovani kriminal u Severnoj Makedoniji.\nBeogradski mediji prenose da je tužilac Katica Janeva pokrenula postupak pred Evropskom unijom zbog slučaja korupcije u koji je, kako kažu, umešan miljenik Brisela i Mogerinijeve, premijer Severne Makedonije Zoran Zaev, kao i njegov savetnik Zoran Bašanović.\nMakedonski mediji preneli su priču italijanskog portala, ne pominjući Zaeva, njegovog savetnika Zorana Bašanovića i druge aktere.


Borković kreće sa druge pozicije u Brnu | Pančevo - 013 info\nBorković kreće sa druge pozicije u Brnu\nPančevo, Sub, 05/09/2015 - 20:46\nSa dva nova poena iz kvalifikacija Pančevac uvećao vođstvo u šampionatu\nČetvrtog takmičarskog vikenda u Evropskom šampionatu turing autromobila (ETCC) na češkoj stazi u Brnu, Pančevac Dušan Borković zauzeo je drugo mesto u kvalifikacijama, dok će sa pol pozicije krenuti Mato Homola iz Slovačke. Borković je za drugu poziciju u kvalifikacijama dobio dva boda, čime je dodatno uvećao prednost u generalnom plasmanu nad Čehom Petrom Fulinom.\nOba treninga na stazi Brno vožena su u subotu, kao i kvalifikacije, pa su vozači i timovi imali malo vremena da u pauzama na pravi način podese automobile za ovu dugu i zahtevnu trkačku pistu. Borkovićev B3 Racing je Seat Leon podesio dosta dobro, a da pri tom tokom treninga nisu menjali setove guma, kako bi najbolji srpski vozač na testovima imao gotovo slične uslove kao na trci, što se stanja pneumatika tiče. Iz tog razloga Duca je dva slobodna treninga završio na trećem mestu dok je na jednom imao drugo najbolje prolazno vreme po krugu. Iako je domaći vozač, Petr Fulin, i najveći konkurent našem šampionu u borbi za titulu šampiona, bio najbolji na današnjim testovima, Slovak Mato Homola (2:11:253) je bio najbrži tokom kvalifikacija, pa će sutrašnju trku početi sa prve pozicije. Pančevac je u svom Seat Leonu bio drugi, sa zaostatkom od 0.388 sekundi, dok je treće mesto zauzeo Crnogorac u srpskom Lein Racing timu, Dejan Bulatović.\nNajmlađi osvajač dijamantske kacige kod nas zauzima prvo mesto u šampionatu sa 58 bodova. Drugi je Petr Fulin, koji sutrašnju prvu trku počinje sa četvrte pozicije na gridu, sa 45, dok treće i četvrto mesto dele Slovak Mato Homola i Nemac Andreas Fister sa 36 osvojenih bodova.\nSedma trka Evropskog šampionata turing automobila počinje letećim startom u nedelju, 6. septembra, u 12 časova, dok je start osme trke iz stajaćeg položaja u 13 i 10.


Predstavnik udruženja pijačnih prodavaca u Srbiji “Opstanak” Redžep Petrik rekao je danas da će od predsednika Srbije Aleksandra Vučića tražiti donošenje posebnog zakona kojim bi se regulisao njihov status, a pre svega izuzeće od obaveze uvođenja fiskalnih kasa.\nOn je agenciji Beta rekao da je nepotrebno da pijačni prodavci, uvođenjem fiskalnih kasa, ulaze u sistem plaćanja poreza na dodatu vrednost (PDV), pošto ne ostvaruju ni pola godišnjeg prometa predviđenog za taj poreski model.\n“Objasnićemo predsedniku Vučiću da nema razloga da se pijačnim prodavcima uvodi PDV sistem jer ne ostvarujemo ni pola godišnjeg prometa od šest miliona dinara, predviđenog za taj model oporezivanja”, kazao je Petrik.\nPijačni prodavci, koji nisu istovremeno i proizvođači robe koju prodaju, protestovali su pre dva dana u Beogradu i blokirali saobraćaj na Slaviji, zbog obaveze da promet registruju preko fiskalnih kasa, a kada nisu primljeni na razgovor kod predsednika Srbije zaustavili su saobraćaj i na Mostarskoj petlji.\nPetrik je rekao da pijačni prodavci plaćaju paušalni porez koji utvrđuje svaka opština i koji mesečno iznosi od 18.000 do oko 25.000 dinara.\nOn je rekao da pijačni prodavci i sada posluju legalno i da “ima više razloga za ukidanje neracionalnog poteza države da im uvede kase, a prvi je što budžet Srbije neće imati dodatnih prihoda pošto ne ostvaruju godišnji promet, ne šest miliona dinara, nego ni pola od te sume da bi platili više nego što inače plaćaju”.\nDrugi je razlog, prema njegovim rečima, što među pijačnim prodavcima ima dosta digitalno neobrazovanih i što ne mogu da odgovore zahtevima nove tehnologije u fiskalnim kasama.\n“Rad sa kasama komplikovao bi se dodatno i zbog toga što se cene voća i povrća nekoliko puta dnevno menjaju, daju se popusti i zato bi bio potreban poseban radnik samo da radi na fiskalnoj kasi”, rekao je Petrik.\nPetrik je rekao da bi se, uvođenjem kasa, drastično povećali nameti prodavcima, koji su i u sadašnjim uslovima, kada je zbog krize mali promet, previsoki i teško izdrživi.\n“Pored mesečnog troška za paušalni porez, plaćamo zakup tezge mesečno minimalno 16.000 dinara, a ako bi uveli fiskalne kase na to bi dodatni trošak bio i izdatak za knjigovođu koji mesečno koštaju od 120 do 150 evra mesečno”, rekao je Petrik.


Politika – Strana 3 – Info Centar Juga\nPredsednik Srbije i SNS-a Aleksandar Vučić obraća se naciji posle sednice Predsedništva te stranke.\nPočela sednica Predsedništva SNS-a, Vučić u 20 časova saopštava ime mandatara\nSednica Predsedništva Srpske napredne stranke počela je u 17 časova, a nakon nje biće poznato ime mandatara nove Vlade. Obraćanje Aleksandra Vučića u funkciji predsednika Srbije zakazano je za 20 časova, kada će on na osnovu ustavnih ovlašćenja predložiti Narodnoj Skupštini mandatara za sastav nove Vlade. Info centar juga\nNajnoviji broj SNS Informatora deljen je danas građanima Leskovca u centru grada. U žiži interesovanja u najnovijem broju SNS Informatora su nove ekonomske mere koje su namenjene sanaciji posledica po privredni razvoj usled coronavirusa. Akcenat se daje dvomesečnoj isplati u visini od 18.000 dinara radnicima, odloženom plaćanju poreza i doprinosa, kao i projektu koji je […]\nNa platou ispred Leskovačkog kulturnog centra Unija mladih Gradskog odbora Srpske napredne stranke Leskovac danas je organizovao akciju podele stranačkog biltena SNS Informator. Podeli stranačkog lista je prisustvovalo desetak članova Unije mladih i Gradskog odobra Leskovac poštujući sve mere za sprečavanje širenja zarazne bolesti kovid-19 jer Srpska napredna stranka kao odgovorna partija vodi računa o […]\nLeskovački naprednjaci pozvali su danas građane da prisustvuju prvom online skupu kampanje „Za našu decu“, sa predsednikom Aleksandrom Vučićem, na Instagramu, Youtubu i Facebooku. Kako se navodi u saopštenju, Vučić će se danas u 14 sati obratiti na prvom onlajn predizbornom skupu pod nazivom „Za našu decu“. Ova informacija objavljena je i na Instagram nalogu […]\nIzborna lista Srpska radikalna stranka dr Vojislav Šešelj koja je juče predata Izbornoj komisiji danas nije potvrđena. Kako je rečeno na sednici Gradske izborne komisije u pitanju su nepravilnosti vezane za potpisane izjave građana koji su ovu listu podržali. Leskovačkim radikalima ostavljen je rok od 48 sati da isprave nepravilnost. Kako je rečeno u obrazloženju […]


Završne pripreme za REGEX 18 – RTV Panonija\nHomeVestiZavršne pripreme za REGEX 18\nZavršne pripreme za REGEX 18\n12/10/2018 Redakcija RTV Panonija Vesti 0\nPoslednja pripremna radionica za multinacionalnu komandno-štabnu vežbu podržanu računarskim simulacijama REGEX 18 realizuje se ove nedelje u Centru za obuku putem simulacija u beogradskoj kasarni „Banjica 2“ .\nPripadnici vežbajuće komande multinacionalne brigade završavaju poslednje pripreme i obuku u korišćenju simulacionog softvera, dok instruktori i rukovodstvo razrađuju supozicije i incidente koji će biti pravi izazov za pripadnike vežbajuće brigade.\nREGEX 18 predstavlja zajedničku obuku vojnih, civilnih i policijskih struktura za učešće u multinacionalnim operacijama podrške miru pod mandatom Ujedinjenih nacija i izvešće se od 15. do 19. oktobra u prostorijama Centra za obuku putem simulacija. Ciljevi obučavanja, koje se izvodi po NATO standardima i procedurama, fokusirani su na unapređenje sposobnosti štabnih oficira komande brigade za komandovanje i kontrolu snaga u operaciji u multinacionalnom okruženju i unapređenje interoperabilnosti.\nPrevashodni cilj učešća Vojske Srbije u Inicijativi REGEX je razvoj interoperabilnosti u oblasti obuke i razvoj sposobnosti za planiranje zajedničkih vežbi sa oružanim snagama zemalja regiona i drugim članicama NATO-a i Programa Partnerstvo za mir.\nOsumnjičen za razbojništva\nNedimović sa izraelskim kompanijama dogovorio investicije od 30 miliona evra u Srbiju


Ogorčeni zbog brutalnog hapšenja saboraca | Palelive.com\nPočetna Regija Zvornik Ogorčeni zbog brutalnog hapšenja saboraca\nOgorčeni zbog brutalnog hapšenja saboraca\nZVORNIK – Gradska boračka organizacija Zvornik ogorčena je zbog brutalnog hapšenja saboraca Pere Radića, Studen Branka i Bože Vidovića, koje su jutros izvršili pripadnici Agencije za istrage i zaštitu BiH.\n“Više ne postoje riječi kojima bi mogli opisati naše ogorčenje postupcima Suda i Tužilaštva BiH i njihovim antisrpskim djelovanjem u svakom segmentu primjene prava”, saopšteno je Gradske boračke organizacije.\nSva tri lica su se u ranijem periodu redovno odazivala na pozive istražnih organa i sve vrijeme boravila na svojim adresama stanovanja.\n“Nemojte nas, po ko zna koji put, tjerati da zbog terora nad našim sugrađanima i njihovim porodicama preduzmemo neke od mjera koje nikome neće dobro donijeti, ali će biti jedini način da se svi relevantni faktori u Republici Srpskoj stave u zaštitu srpskih boraca”, navodi se u saopštenju.\nPripadnici ove agencije jutros su uhapsili na tri različite lokacije na području grada Zvornika trojicu nekadašnjih pripadnika Vojske Repubike Srpske.\nPrethodni članakOd subote akcija sprečavanja nelegalne upotrebe pirotehnike\nNaredni članakOdržano predavanje o opasnostima klizišta


Mak Zara realizovala svoj prvi izvoz u Holandiju Mak Zara, domaći proizvođač premium brendova pralina i čokolada, preko distributera Edex Food realizovala je svoj prvi izvoz na EU tržište.\n27. 05. 2020. u 12:05 face.ba\n„ Cijeli Mak Zara tim izuzetno je ponosan na ovaj uspjeh kojem su prethodili mjeseci priprema plana nastupa na tržištu Holandije u dogovoru sa kolegama iz distributerske kompanije. Odlučili smo se predstaviti sa proizvodima koji spadaju u kategoriju Suho voće u čokoladi – tačnije šljiva, smokva i brusnica u belgijskoj čokoladi. Priprema ambalaže, deklaracija i dokumentacije je zahtjevala angažman svih uposlenika, te im se ovom prilikom zahvaljujem na trudu i spremnosti da u potpunosti realizuju inicijalni nastup na tržištu EU. Vjerujemo da je ovo početak jedne uspješne saradnje“ – istakao je Armin Hodžić, direktor kompanije Mak Zara.\nKategorija Suho voće u čokoladi ima pozitivan trend i rast posljednjih 12 mjeseci na tržištu BiH i ovo je još jedna potvrda kvaliteta Mak Zara proizvoda i van granica BiH. Iz ove kompanije navode kako će početkom mjeseca juna predstaviti i dvije nove vrste proizvoda – Marelica sa kokosom u čokoladi i Hurma u čokoladi sa kojima će dodatno osnažiti i upotpuniti svoj asortiman.


13-06-2019 19:06 Svet Planeta\nAmeričko ministarstvo odbrane je najveći institucionalni potrošač fosilnih goriva u svetu, pokazuje istraživanje Univerziteta Braun univerziteta.\nPentagon (Foto: pixabay. com)\nPentagon, u čijoj je nadležnosti američka vojska, emituje više gasova sa efektom staklene bašte, više nego industrijalizovane zemlje poput Portugaije ili Švedske.\nEmitovao je u periodu od 2001. do 2017. godine oko 1,2 milijarde metričkih tona gasova sa efektom staklene bašte, prema objavljenom istraživanju Univerziteta Braun, prvom takve vrste u kojem su objedinjeni tako detaljni podaci, prenosi američka tv mreža CNBC.\nRezultati istraživanja su pokazali i da, ako bi se Pentagon tretirao kao država, njegove emisije bi ga učinile 55. najvećim emiterom gasova sa efektom staklene bašte u svetu.\nNa angažovanje i prebacivanje trupa i oružja otpalo je oko 70 odsto energetske potrošnje Pentagona, uglavnom zbog sagorevanja mlaznog i dizel goriva, ocenjuje se u studiji.\nU 2017. godini, Pentagon je emitovao oko 59 miliona metričkih tona ugljen-dioksida i drugih staklenih gasova, čime je, kako se dodaje, nadmašio godišnje emisije Portugije i Švedske.\nPo emisiji ugljen-dioksida Portugalija i Švedska se nalaze na 57. i 65. mestu, respektivno, prema podacima međunarodnog projekta Globalni karbonski atlas, navodi se u informaciji.\nPročitajte OVDE šta piše američki magazin Forbs.


Predsednik Vlade Crne Gore Zdravko Krivokapić i predsednik Vlade Republike Albanije Edi Rama otvorili su zajednički granični prelaz, Zatrijebačka Cijevna – Grabon između Crne Gore i Republike Albanije uz prisustvo Hermana Špica, otpravnika poslova Delegacije EU u Crnoj Gori.\nOvaj granični prelaz izgrađen je 2017. godine uz podršku Evropske unije u okviru IPA programa prekogranične saradnje Crna Gora – Republika Albanija, a u cilju povezivanja Podgorice i Gusinja preko teritorije Republike Albanije. Radovi na izgradnji koštali su oko 720 000 hiljada evra, od čega je Evropska unija obezbedila skoro pola miliona evra.\nOtvaranje ovog zajedničkog graničnog prelaza sa Republikom Albanijom usmereno je ka sveobuhvatnoj valorizaciji turističkih, ekonomskih i privrednih resursa obe države. Zajedničkim sprovođenjem graničnih procedura od strane policija i carina Crne Gore i Republike Albanije, pojednostaviće se i ubrzati prelaženje državne granice principom jednog zaustavljanja, racionalnije koristiti resursi, smanjiti troškovi transporta roba u duhu implementacije Projekta Transportne zajednice „CONNECTA“, unaprediti saradnja između graničnih službi i efikasnije sprečavati i otkrivati svi oblici prekograničnog kriminala.\nVlada Crne Gore posebnu zahvalnost duguje Evropskoj uniji na pomoći i podršci u izgradnji granične infrastrukture, ostvarujući partnerstvo, međusobno poverenje i zajedničku odgovornost za bezbednost granica, kao uslova unutrašnje bezbednosti i dela ukupnog bezbednosnog sistema države.


Ima jedna rečenica koju Tramp može da izgovori, pa da Srbi sve oproste Americi - 30.11.2017, Sputnik Srbija\nBalkan je za Ameriku važan ne samo zbog kontrole Rusije, već i zbog kontrole Evrope. Srbija u tom scenariju za SAD ima važnu ulogu jer im je potrebno da je... 30.11.2017, Sputnik Srbija\nanalize i mišljenja, vesti, zapadni balkan\n19:46 30.11.2017 (Osveženo: 20:29 30.11.2017)\n© AFP 2022 / ARMEND NIMANAlbanci sa KiM sa zastavama Albanije, SAD i EU\nBalkan je za Ameriku važan ne samo zbog kontrole Rusije, već i zbog kontrole Evrope. Srbija u tom scenariju za SAD ima važnu ulogu jer im je potrebno da je otrgnu iz zagrljaja Rusije.\nSada je već i zvanično potvrđeno — Amerika ponovo uzima aktivnu ulogu na Balkanu. Pitanje je — zašto je Americi potrebna nova strategija za Balkan, ako je već duže od 30 godina ovde prisutna?\nNajskoriji događaji potvrdili su ranija pisanja Sputnjika o namerama Amerike — da žele da budu deo završnih pregovora Beograda i Prištine, da nameravaju da imenuju svog čoveka koji će „usmeriti“ Balkan u pravcu u kom oni žele, a to je daleko od zagrljaja Moskve.\nDr Živojin Đurić, direktor Instituta za političke studije u Beogradu, slaže se da američka ofanziva nije nova, ali je vidi kao pojačan pritisak koji SAD tako hoće ponovo da ostvare na ovom prostoru.\n„To jeste nastavak jedne već ostvarene prakse na Balkanu, gde Vašington želi da preuzme potpuni primat, kako bi i sa ovog prostora Amerika ostvarila svoj nacionalni interes. Reč je, u stvari, o tome da SAD, sa jedne strane, hoće preko balkanskog prostora da kontrolišu odnose koji se dešavaju ne samo na Balkanu, već i u Evropi, a koji se tiču zadovoljenja njihovog geopolitičkog interesovanja. S druge, oni hoće da, malo-pomalo, zatvore prostor Rusije ne samo na Balkanu, već i u evropskom prostoru“, ocenjuje naš sagovornik.\nDr Đurić misli da Srbija nesporno ima veliku ulogu na Balkanu i da je njeno opredeljenje za neutralnu poziciju veoma značajno.\n„Međutim, očito je da se iz svega ovoga može tražiti rešenje kojim bi Amerika i EU pridobile Srbiju na svoju stranu, a protiv Rusije. U tom smislu, američko pozicioniranje bilo bi vojno ili neko drugo. Žele da potpuno kontrolišu Balkan, posebno Srbiju, i tako da je isključe iz interesne sfere Rusije“, dodaje dr Đurić.\nNove strategije Amerike, po Đurićevom mišljenju, imaju male šanse da prođu, naročito ako se gleda iz ugla da sankcije koje su nametnute Rusiji nisu dale rezultate, a da razne korporacije u EU teže tome da se one ukinu.\nMeđutim, on ne osporava mogućnost da Amerika želi da zadrži Balkan kako bi manipulisala Evropom i celim Istokom.\nPrema rečima Nikite Bondarjeva, docenta na Fakultetu međunarodnih odnosa i regionalnih studija Ruskog državnog humanitarnog univerziteta (RGGU), novi izveštaj „Atlantskog saveta“ sadrži više senzacionalističkih stvari nego ozbiljnih predloga, ali jedan predlog ipak, kako navodi, zaslužuje veliku pažnju — onaj koji se odnosi na bazu „Bondstil“.\n„Mislim da se tu ne radi o odvraćanju Rusije, jer u geografskom smislu Balkan nije isto što i Poljska ili baltičke zemlje, koje se graniče sa Rusijom. Prema mojoj proceni, autori izveštaja ’Atlantskog saveta‘ pre svega misle na situaciju na Bliskom istoku, koji je od strateškog značaja za SAD. Pritom, naravno da uticaj Rusije zabrinjava Amerikance i zato bi ’Bondstil‘ mogao da postane svojevrsni pandan Srpsko-ruskom humanitarnom centru u Nišu, koji, iako nema veliki strateški značaj, posebno smeta Vašingtonu“, navodi on.\nPodsećanja radi, „Atlantski savet“ je uvek više sarađivao sa rukovodstvom NATO-a, nego sa rukovodstvom SAD. Ali nakon što Tramp nije uspeo da uspostavi dobre odnose sa tradicionalnim američkim trustovima mozgova, on se oslonio na „Atlantski savet“, i pažljivo proučava njihove izveštaje i uzima ih u obzir.\n„Tramp bi trebalo da javno kaže ’Kosovo je Srbija‘, i tada će Srbi oprostiti i bombardovanje, i apsurdni antisrpski tribunal u Hagu… Šalim se, naravno, jer tako nešto se neće dogoditi. Vašington i dalje podržava nezavisno Kosovo sa bivšim teroristima na čelu. O kakvim simpatijama onda govorimo? Što se tiče udaljavanja Srbije od Rusije, Tramp ne može da utiče na istorijske veze, to jest, na primer, na odluku Nikolaja Drugog, koji je praktično spasao srpsku vojsku u vreme Prvog svetskog rata. Isto tako, Tramp ne može da utiče na odluku aktuelnog ruskog rukovodstva, koje podržava Srbiju kada je u pitanju Kosovo, ratni događaji iz ′90-ih, kao i kada je u pitanju zločin u Srebrenici. Podvlačim — zločin, a ne genocid“, zaključuje naš sagovornik.\nOdgovarajući na pitanje da li Rusija može da se pridruži briselskom dijalogu, kako to planira Amerika, naš sagovornik kaže da to ne isključuje, ukoliko dođe do preispitivanja briselskog formata i uključivanja „teške političke artiljerije“, poput Kondolize Rajs.\n„Rusija će reći — ne, izvinite, nećemo sedeti skrštenih ruku. Ali to je moguće samo pod jednim uslovom: ako Rusiju za to zvanično zamole predstavnici srpskog državnog vrha. Dakle, ne javnost i žuta štampa, nego Aleksandar Vučić ili Ivica Dačić“, zaključuje on.